
 转专讬 讬专讞讬 讞住讬专讬 拽诇讗 讗讬转 诇讛讜. 讚讟讘转 讞讬住专讜 诪诪讛 谞驻砖讱 讻住讚专 讛诇讘谞讛 讘讗讞讚 诪诇讗 讜讗讞讚 讞住专 讜讗诐 讗讬转讗 讚讞住专讜讛讜 诇砖讘讟 讻讘专 讬爪讗 讛拽讜诇 诇驻谞讬 讛驻住讞 讜讘讗 讗爪诇谞讜 讗祝 诇诪拽讜诐 砖讗讬谉 砖诇讜讞讬 讘''讚 砖诇 谞讬住谉 诪讙讬注讬谉 讜讻谉 讘转砖专讬 讗诐 讞住专讜 转诪讜讝 讜讗讘 砖讛专讬 转诪讜讝 转诪讬讚 讞住专: 讘住讬诐 转讘砖讬诇讗 讚讘讘诇讗讬. 讗讻诇讜 诇讞诐 诇诪注讚谞讬诐 讘讬讜讛''讻 砖讘讗''讬 砖讛专讬 讘''讚 注讬讘专讜 讗转 讛讞讚砖 讜讛讬讜 诪转注谞讬诐: 讗住讛讬讚. 讜谞拽讘诇 注诇讬谞讜 讜诇讗 谞讗讻诇: 诇讗 砖诪注转讬 诪驻讬 讘''讚 诪拽讜讚砖. 诇讗 讗注讬讚 诇讻诐 讚讗诪专讬' 诇拽诪谉 讘驻专拽讬谉 (注''讘) 注诇 讻讜诇谉 砖诇讜讞讬诐 讬讜爪讗讬诐 诪讘注专讘 讻讙讜谉 讗诐 诇讗 拽讚砖讜讛讜 讘讬讜诐 诇' 讬讜爪讗讬谉 讛砖诇讜讞讬诐 诇注专讘 诇讜诪专 诪注讜讘专 讛讜讗 讗讘诇 注诇 谞讬住谉 讜转砖专讬 讗注''驻 砖讬讜讚注讬谉 砖讬拽讚砖讜讛讜 诇诪讞专 讘讬讜诐 诇''讗 砖讛专讬 讗讬谉 专''讛 谞讚讞讛 诇砖诇砖讬诐 讜砖谞讬诐 讗驻''讛 讗讬谉 讬讜爪讗讬谉 注讚 砖讬砖诪注讜 诪驻讬 讘''讚 诪拽讜讚砖 讜讗谞讬 诇讗 砖诪注转讬 诪驻讬 讘''讚 砖诇讗 讛讬讬转讬 讘诪拽讜诐 砖讬砖讘讜 住谞讛讚专讬谉 砖诐: 讚诪讟讜 砖诇讜讞讬 谞讬住谉. 砖讘''讚 砖讜诇讞讬谉 诇讙讜诇讛 诇讛讜讚讬注 讬讜诐 砖拽讚砖讜讛讜 讜讻诇 诪讛 砖讛诐 讬讻讜诇讬谉 诇讬诇讱 讛诐 讛讜诇讻讬谉 注讚 讛驻住讞 讜讻谉 讘转砖专讬 注讚 住讜讻讜转 讞讜抓 诪砖讘转讜转 讜讬诪讬诐 讟讜讘讬诐 砖诇讗 谞讬转谞讜 诇讞诇诇 诇砖诇讜讞讬谉 讻讚转谞讬讗 讘驻专拽讬谉 (诇拽诪谉 注''讘) 注诇 拽专讬讗转诐 讗转讛 诪讞诇诇 讜讗讬 讗转讛 诪讞诇诇 注诇 拽讬讜诪诐 诇驻讬讻讱 砖诇讜讞讬 谞讬住谉 诪讙讬注讬谉 诇诪拽讜诐 砖讗讬谉 砖诇讜讞讬 转砖专讬 诪讙讬注讬谉 砖讛专讬 讗讬谉 讬诪讬诐 讟讜讘讬诐 讘讬谞转讬诐 诇注讻讘诐 讜讘转砖专讬 讬砖 专''讛 讜讬讜讛''讻 砖讗讬谉 讛砖诇讜讞讬谉 讛讜诇讻讬谉 讘讜: 诇讬注讘讚讜 转专讬 讬讜诪讬. 讟讘讬 讜讗注''驻 砖讛讙讬讚讜 诇讛诐 讛砖诇讜讞讬诐 讬讜诐 拽讘讬注转讜: 讙讝讬专讛 谞讬住谉 讗讟讜 转砖专讬. 砖讗诐 转谞讛讬讙诐 诇注砖讜转 讘谞讬住谉 讬讜诐 讗讞讚 讬谞讛讙讜 讻谉 讘转砖专讬 砖诇讗 注''驻 砖诇讜讞讬诐 讜驻注诪讬诐 砖讬讟注讜: 专讘讬 讗讬讬讘讜 讜专' 讞讬讬讗 讘专 讗讘讗. 转诇诪讬讚讬 讚专' 讬讜讞谞谉 讛讬讜 讜砖诪注讜 诪驻讬讜 诇讻讱 讛拽驻讬讚 讻谞讙讚诐: 注讘讚讜 讬讜诪讗 讞讚讗. 讘谞讬 讛诪拽讜诐: 讬转讬讘 讘转注谞讬转讗 转专讬 讬讜诪讬. 注诐 诇讬诇讜转讬讛诐 砖诪讗 注讬讘专讜 讘''讚 讗转 讛讞讚砖 讜讬讜诐 讗讞讚 注砖专 砖诇谞讜 讛讜讗 注砖讬专讬 砖诇讛谉: 讚诐 转讛讗 讗讞专讬转讜. 讛专讬谞讬 诪转 注诇 讬讚讱 砖转讝拽讬拽谞讬 诇讛转注谞讜转 讘' 讬诪讬诐 讜讘' 诇讬诇讜转 讚诐 转讛讗 讗讞专讬转讜 谞讜讟专讬拽讜谉 砖诇 讚诪讛专讬讗: 讻讬 讞讝讬转 讚诪砖讻讛 转拽讜驻转 讟讘转 注讚 砖讬转住专 讘谞讬住谉. 砖讗讬谉 转拽讜驻转 谞讬住谉 谞讜驻诇转 注讚 讬讜诐 讟''讝 讜拽讬讬诪讗 诇谉 讚讬讜诐 讛转拽讜驻讛 诪转讞讬诇 讻专' 讬讜住讬 讚讗诪专 讛讻讬 讘驻''拽 讚住谞讛讚专讬谉 (讚' 讬讙.) 谞诪爪讗转 转拽讜驻转 讟讘转 诪讜砖讻转 注讚 砖讬转住专 讘谞讬住谉 讜诇讗 注讚 讘讻诇诇: 注讘专讛 诇讛讛讬讗 砖转讗. 讻讗讞专讬诐 讚讗讬转 诇讛讜 讛讗 住讘专讗 讘驻''拽 讚住谞讛讚专讬谉 (砖诐:): 讜诇讗 转讞讜砖 诇讛. 诇诪讬诪专 讬讞讬讚讗讛 讛讬讗 讜诇讗 谞注讘讬讚 讻讜讜转讬讬讛讜 讗诇讗 讜讚讗讬 讻讗讞专讬诐 谞注讘讬讚 讚诪住讬讬注 诇讛讜 拽专讗 讚讻转讬讘 讗转 讞讚砖 讛讗讘讬讘 砖讬讛讗 讘讞讬讚讜砖 讜讗讘讬讘 讛讜讗 讬讜诐 转拽讜驻转 谞讬住谉 砖谞讬住谉 砖诇 讞诪讛 谞讻谞住 讘讜 砖谞讬住谉 拽专讜讬 讗讘讬讘 注诇 砖诐 讘讬砖讜诇 讛转讘讜讗讛 讜讘讬砖讜诇 讛转讘讜讗讛 讗讬谞讜 讗诇讗 诇讞砖讘讜谞讛 砖诇 讞诪讛 砖讛拽讬抓 讜讛讞讜专祝 讗讞专 讞砖讘讜谉 讛讞诪讛 讛诐 讜讛讝讛讬专讱 讛讻转讜讘 诇砖讜诪专讜 砖讬讛讗 讘讞讬讚讜砖 讜讗讬谉 诇砖讜谉 讞讬讚讜砖 谞讜驻诇 讗诇讗 讘诇讘谞讛 砖讛讬讗 诪转讞讚砖转 讘转讜诇讚讜转讬讛 讜讗砖诪注讬谞谉 拽专讗 砖讬讛讗 谞讬住谉 砖诇 讞诪讛 讘转讜讱 讬''讚 讬讜诐 诇诪讜诇讚 讛诇讘谞讛 砖讛讜讗 注讚讬讬谉 诪讞讬讚讜砖 讛诇讘谞讛 讚诪讬讜诐 讬''讚 讜讗讬诇讱 讬砖谞讛 讛讬讗 讜讗讬诇讜 讛讬讛 转拽讜驻转 谞讬住谉 讘讬讜诐 讟''讜 诇讗 讛讬讬谞讜 爪专讬讻讬谉 诇注讘专 讗转 讛砖谞讛 讗诇讗 谞注讘专 讗讚专 讜谞讚讞讛 讗转 谞讬住谉 讬讜诐 讗讞讚 讜转驻讜诇 讛转拽讜驻讛 讘讬讜诐 讬''讚 讗讘诇 讻砖讛讬讗 讘讗讛 讘讬讜诐 讟''讝 讘谞讬住谉 诇讗 讚讬 诇谉 讘注讬讘讜专讜 砖诇 讗讚专 讜爪专讬讻讛 讛砖谞讛 诇讛转注讘专 讜转驻讜诇 讛转拽讜驻讛 讘讗讚专 砖谞讬 谞诪爪讗 谞讬住谉 砖诇 讞诪讛 诪讜砖讱 讘转讜讱 讞讚砖 谞讬住谉 讛诇讘谞讛 讛讻讬 诪驻专砖讬谞谉 诇讛 讘住谞讛讚专讬谉 (砖诐) 讗诇讬讘讗 讚讗讞专讬诐 讚讻讬 诪讟讬讗 讘讟''讜 诪注讘专讬谉 讗转 讗讚专 讜讻讬 诪讟讬讗 诇讟''讝 诪注讘专讬谉 讗转 讛砖谞讛: 砖诪讜专 讗讘讬讘 砖诇 转拽讜驻讛. 讚讛讬讬谞讜 谞讬住谉 砖诇 讞诪讛 砖讬讛讗 讘讞讬讚讜砖 谞讬住谉 讛诇讘谞讛: 住讬讛专讗 讚诪砖诇讬诐 诇讬讜诪讗. 砖讛讬专讞 诪砖诇讬诐 诪讗讜专讜 注诐 讛谞抓 讛讞诪讛 砖讗讬谞讜 诪讞砖讬讱 注讚 砖注转 讝专讬讞讛: 

 诇讜讬 讗拽诇注 诇讘讘诇 讘讞讚住专 讘转砖专讬. 讗讞讚 注砖专 讛讬讛 诇讘谞讬 讘讘诇 讜注砖讬专讬 诇讘谞讬 讗专抓 讬砖专讗诇 讚注讘专讜讛 诇讗诇讜诇 讜诪转讜讱 讛转讞讜诐 讘讗 讚讛讗 讬讜讛''讻 讛讜讛 讗''谞 讘讬讜讛''讻 砖诇 讘谞讬 讘讘诇 讘讗 住诪讜讱 诇讞砖讻讛 讜讛讜讗 讛讬讛 注专讘 讬讜讛''讻 诇讘谞讬 讗''讬 讜讗诪专讜 诇讜 讗住讛讬讚 诇谉 讻诇讜诪专 讜谞讗住讜专 诇讗讻讜诇 讙诐 注转讛 讚讬讜讛''讻 讛讜讗 讗诪专 诇讛诐 诇讗 砖诪注转讬 诪驻讬 讘''讚 诪拽讜讚砖 砖讬爪讗 讘讬讜诐 诇' 砖诇 讗诇讜诇 住诪讜讱 诇讞砖讻讛 砖诇讗 讛讬讛 砖讛讜转 讘讬讜诐 诇讘讗 讜诇拽讘诇 注讚讜转谉 讜讬讚注 砖诇讗 讬拽讚砖讜讛讜 注讚 诇诪讞专 讘讬讜诐 诇''讗 讗讘诇 诇讗 讛诪转讬谉 注讚 诇诪讞专 砖讬砖诪注 砖讬拽讚砖讜讛讜 讜讗讬谉 诪注讬讚讬谉 注讚 砖讬砖诪注 诪讘''讚 诪拽讜讚砖 讻讚诇拽诪谉 (注''讘) 讗注''驻 砖讬讚讜注 砖诇诪讞专 讬拽讚砖讜讛讜 讜讗''转 讜讛讬讗讱 讬谞讬讞诐 诇讗讻讜诇 讜讬砖 讻讗谉 讜讚讗讬 讗讬住讜专 讻专转 讚讗讜专讬讬转讗 讜讬''诇 讛转谞谉 诇拽诪谉 讘驻专拽 砖谞讬 (讚祝 讻讛. 讜砖诐) 讗砖专 转拽专讗讜 讗转诐 诪拽专讗讬 拽讚砖 讘讬谉 讘讝诪谞谉 讘讬谉 砖诇讗 讘讝诪谞谉 讜讗诪专讬谞谉 讘讙诪' 讗转诐 讗驻讬' 砖讜讙讙讬诐 讗转诐 讗驻讬' 诪讝讬讚讬诐 讜讗驻讬' 诪讜讟注讬谉 讜讛讗 讚讗诪专讬谞谉 讘驻专拽 讙讬讚 讛谞砖讛 (讞讜诇讬谉 讚祝 拽讗: 讜砖诐) 讙讘讬 砖讙讙 讘讬讜讛''讻 驻讟讜专 讚讙讝讬专讛 讛讜讛 讜讬讜讛''讻 讚讛讛讬讗 砖转讗 砖讘转讗 讛讜讛 讜诇讗 讗诪专讬谞谉 讗转诐 讗驻讬诇讜 诪讝讬讚讬谉 讛转诐 讛讜拽讘注 诇讛诐 讛讞讚砖 讘讝诪谞讜 讜诪驻谞讬 讛讙讝专讛 诇讗 注砖讜 讬讜讛''讻 讘注砖讬专讬 讜注砖讗讜讛讜 讘讬讜诐 讛砖讘转 砖诇讗 讬砖转讻讞 讜讗讬谉 讬讜讛''讻 讗诇讗 讘注砖专讛 讘转砖专讬 讗讘诇 讛讻讗 诇讛诐 讛讬讛 注砖讬专讬 讜诇讗 讚诪讬 谞诪讬 诇讛讛讜讗 讚驻''拽 讚住谞讛讚专讬谉 (讚祝 讬讘: 讜砖诐) 砖讘拽砖 讞讝拽讬讛 专讞诪讬诐 注诇 注爪诪讜 讚讻转讬讘 讻讬 讗讻诇讜 讛驻住讞 讘诇讗 讻讻转讜讘 讜讙讜' 讜诪驻专砖 砖注讬讘专讜 讛砖谞讛 讘讬讜诐 诇' 砖诇 讗讚专 讜讗住讜专 讛讜讗讬诇 讜专讗讜讬 诇拽讜讘注讜 谞讬住谉 讜诇讗 讗诪专讬谞谉 讗转诐 讗驻讬' 砖讜讙讙讬诐 讻讜' 诪砖讜诐 讚诇讗 砖讬讬讱 讗诇讗 讻讙讜谉 讬讜诐 诇' 讗讜 讬讜诐 诇''讗 讻砖拽讜讘注讬谉 讘讗讞讚 诪讛谉 专''讞 诇讞住专讜 讗讜 诇注讘专讜 砖诇讗 讻讚讬谉 讗讜 注诇 驻讬 注讚讜转 砖拽专: 讻讬 讞讝讬转 讚诪砖讻讛 转拽讜驻转 讟讘转 注讚 砖讬转住专 讘谞讬住谉. 砖转拽讜驻转 谞讬住谉 谞讜驻诇转 讘讬讜诐 讟''讝 讜拽讬讬诪讗 诇谉 (住谞讛讚专讬谉 讚祝 讬讙.) 讬讜诐 转拽讜驻讛 诪转讞讬诇 谞诪爪讗转 转拽讜驻转 讟讘转 诪讜砖讻转 注讚 砖讬转住专 讜诇讗 砖讬转住专 讘讻诇诇 注讘专讛 诇讛讛讬讗 砖转讗 诪砖讜诐 讚讻转讬讘 砖诪讜专 讗转 讞讚砖 讛讗讘讬讘 讗讘讬讘 砖诇 转拽讜驻讛 砖讬讛讗 讘讞讚砖 谞讬住谉 讜诪讬讜诐 讬''讚 讜讗讬诇讱 讬砖谞讛 讛讬讗 讜讗讬诇讜 讛讬转讛 转拽讜驻转 谞讬住谉 谞讜驻诇转 讘讬讜诐 讟''讜 诇讗 讛讬讬谞讜 爪专讬讻讬谉 诇注讘专 讛砖谞讛 讗诇讗 谞注讘专 讗讚专 讜谞讚讞讛 谞讬住谉 讬讜诐 讗讞讚 讜转驻讜诇 讛转拽讜驻讛 讘讬''讚 讻讱 驻讬' 讘拽讜谞讟专住 (讜讛转诐 讘住谞讛讚专讬谉 (讚祝 讬讙:) 讘转拽讜驻转 转砖专讬 讗讬讬专讬 讚驻诇讬讙讬 讛转诐 讗讬 讘注讬谞谉 讻讜诇讛 讗住讬祝 讘转拽讜驻讛 讞讚砖讛 讗讜 诪拽爪转讜) 讜砖诪注转讬谉 讚讛讻讗 讗转讬讗 讻讗讞专讬诐 讚讗诪专讬谞谉 讛转诐 讗讞专讬诐 讘转拽讜驻转 谞讬住谉 (讛讜讜) 拽讬讬诪讬 讜诪讬讬转讬 讚专砖讛 讚讛讻讗 讜拽砖讬讗 诇驻讬专讜砖 讛拽讜谞讟' 讚讘驻' 讛讬讜 讘讜讚拽讬谉 (砖诐 讚祝 诪讗:) 诪砖诪注 讚讬讜诐 讟''讜 砖诇 讞讚砖 讛讜讬 诪谉 讛讞讚砖 讚拽讗诪专 注讚 诪转讬 诪讘专讻讬谉 注诇 讛讞讚砖 谞讛专讚注讬 讗诪专讬 注讚 讬''讜 诇讻讱 爪专讬讱 诇驻专砖 讚讛讻讗 拽讗诪专 注讚 讚诪砖讻讛 砖讬转住专 讗驻讬诇讜 注''讬 注讬讘讜专 讗讚专 讗''谞 讚诪砖讻讛 注讚 砖讬转住专 讜砖讬转住专 讘讻诇诇 讛讬讬谞讜 讻讙讜谉 讚谞驻诇讛 转拽讜驻转 谞讬住谉 讘砖讘住专 讚讻讬 诪注讘专转 谞诪讬 诇讗讚专 讛专讬 讛讬讗 谞讜驻诇转 讘砖讬转住专 讜讗讬谉 讻讗谉 讗讘讬讘 讻诇诇 讘讞讚砖 谞讬住谉 讜讗讬谉 诇讛拽砖讜转 讚诇注讘专讬讛 诇讗讚专 讜诇砖讘讟 讚讛转谞谉 讘驻专拽 讗讬谉 谞注专讻讬谉 (注专讻讬谉 讚' 讞: 讜砖诐) 讗讬谉 驻讜讞转讬谉 诪讚' 讞讚砖讬诐 诪注讜讘专讬谉 讘砖谞讛 讜诇讗 讬讜转专 诪讞' 讜诪驻专砖 讘讙诪' (砖诐 讚祝 讟.) 讚诇讗 谞专讗讛 诇注讘专 讬转专 注诇 砖诪讜谞讛 讜诪讜拽讬 诇讛 讘砖谞讛 诪注讜讘专转 讗讘诇 讘驻砖讜讟讛 讬讜转专 注诇 砖讘注讛: 注讘专讛 诇讛讛讬讗 砖转讗 讜诇讗 转讞讜砖 诇讛. 转讬诪讛 讚转谞讬讗 讘驻''拽 讚住谞讛讚专讬谉 (讚祝 讬讗: 讜砖诐) 注诇 讙' 住讬诪谞讬谉 诪注讘专讬谉 讛砖谞讛 注诇 讛讗讘讬讘 讜注诇 驻讬专讜转 讛讗讬诇谉 讜注诇 讛转拽讜驻讛 注诇 砖谞讬诐 诪讛谉 诪注讘专讬谉 注诇 讗讞讚 讗讬谉 诪注讘专讬谉 讜专砖讘''讙 讚讗诪专 讛转诐 注诇 讛转拽讜驻讛 讗讬讘注讬 诇谉 注诇 讛转拽讜驻讛 砖诪讞讬谉 讗讜 讚讬诇诪讗 诪注讘专讬谉 讜拽讬讬诪讗 讘转讬拽讜 讜讬''诇 讚讛转诐 讘转拽讜驻转 转砖专讬 讗讬讬专讬 讗讘诇 讛讻讗 讘转拽讜驻转 谞讬住谉 讚注诇讬讛 诇讘讚讛 诪注讘专讬谉 讜爪专讬讱 讟注诐 讻讬讜谉 讚诪拽专讗 拽讗 讚专砖讬 讛讻讗 讜讛讻讗 诪讗讬 砖谞讗: 

专讘讬谞讜 讞谞谞讗诇

专"诇 讗诪专 讛讞讚砖 讛讝讛 砖讬讛讗 讻讜诇讜 诪谉 讛讞讚砖 讜讙诪专 讛讝讛 讛讝讛 讛讬讻讬 转拽砖讬 诇谉 讚专"诇 讗讚专"诇. 讻诇 住驻讬拽讗 诇拽诪讬讛 (讻讬) 砖讚讬谞谉 驻砖讜讟讛 讛讬讗. 



诇讜讬 讗拽诇注 诇讘讘诇 讘讬"讗 讘转砖专讬. 驻讬' 讘讗 讘专讜讙讬转 讗讜 讘讘讬爪讬转 讘讬"讗 讘转砖专讬 讘讘讘诇 讜讗' 讘住讬诐 转讘砖讬诇讗 讚讘讘诇讗讬 讻诇讜诪专 转讘砖讬诇诐 谞讜讚祝. 讜讛讜讗 讛讬讜诐 讬讜诐 讻驻讜专. 讻诇讜诪专 讻讬 注讘专讜 讗诇讜诇 砖谞诪爪讗 讬"讗 讘讘讘诇 注砖讬专讬 诇讬专讜砖诇讬诐. 讜注诇 讝讛 讛注谞讬谉 谞注砖讛 住讜讻讜转. 讗诪专讜 诇讜 转注讬讚 讜谞砖诇讬诐 讛爪讜诐 讛讬讜诐. 讗诪专 诇讛诐 诇讗 砖诪注转讬 诪讘"讚 诪拽讜讚砖. 讻诇讜诪专 砖诪注转讬 诇讛诐 讻讬 专爪讜谞诐 诇注讘专 讗诇讜诇 讜诇讜讬 讚讗拽诇注 讘讘讘诇 讘讬' 讘诪专讞砖讜谉 讜讗诪专 诇讛讜 讛讬讬讚谞讗 讬讜诪讗 专讘讗 讘诪注专讘讗. 驻讬' 砖谞讛 诪注讜讘专转 讛讬转讛 砖谞诪爪讗转 注砖专讛 讘诪专讞砖讜谉 讻讬 讛谉 注砖专讛 讘转砖专讬. 讜讛讬讜诐 讬讜诐 讻驻讜专. 讜讗诪专讬 诇讬讛 讛注讬讚讜 砖注讬讘专讜 讛砖谞讛 讛讝讗转 讜讗诪专 诇讗 砖诪注谞讜 诪讘"讚 诪拽讜讚砖. 讜讗诪专讬谞谉 砖诪讗 诇讗 注讬讘专讜 砖诇讜讞讬 谞讬住谉 诪讛诇讻讬谉 诇讗 驻讞讜转 诪讬"讘 讬讜诐. 



讜砖诇讜讞讬 转砖专讬 驻注诪讬诐 砖讗讬谉 诪讛诇讻讬谉 讗诇讗 注砖专讛 讬诪讬诐 诪驻谞讬 讻讬 砖讜讘转讬谉 讘专"讛 讜讘讬讜讛"讻 讜讘砖讘转 谞诪爪讗讜 讗诇讜 砖诇讜讞讬 谞讬住谉 诪讙讬注讬谉 诇诪拽讜诪讜转 专讞讜拽讬诐 诪讛 砖讗讬谉 砖诇讜讞讬 转砖专讬 诪讙讬注讬谉 讘讛谉. 



专讘讛 讛讜讛 专讙讬诇 讬转讬讘 讘转注谞讬转讗 转专讬 讬讜诪讬 讝讬诪谞讗 讞讚讗 讗砖转讻讞 讻讜讜转讬' 讻讬 注讬讘专讜 诇讬讛 诇讗诇讜诇 讜讛讬讛 讬讜诐 讻驻讜专 讘讬"讗 讘转砖专讬 讚讛讜讛 诪讞诪专 讗谞驻砖讬讛 讜谞拽讬讟 转专讬 讬讜诪讬 讜诪诇转讗 讬转讬专转讗 注讘讚 讜诇讗 讞讜讘讛 讛讜讗 注诇讬讜 砖诇讗 讛讬讛 诇讜 诇讞讜砖. 讜讗诐 讞砖砖 诪讚讛 讬转讬专转讗 注砖讛 讜诇讗 砖讬讘讞 讘讛. 



专讘 谞讞诪谉 讬转讬讘 转注谞讬转讗 讘讬讜诪讗 讚讻驻讜专讬 诇讗讜专转讗 讗转讗 讛讛讜讗 讙讘专讗 讗"诇 诇诪讞专 爪讜诪讗 专讘讗 讘诪注专讘讗 讻讜'. 驻砖讜讟讛 讛讬讗. 



砖诇讞 诇讬讛 专讘 讛讜谞讗 讘专 讗讘讬谉 诇专讘讗 讻讬 诪爪讬转 讚诪砖讻讛 转拽讜驻转 讟讘转 注讚 讟"讝 讘谞讬住谉 注讘专讛 诇讛讛讬讗 砖转讗 讜诇讗 转讞讜砖 诇讛. 讚讻转讬讘 砖诪讜专 讗转 讞讚砖 讛讗讘讬讘 讜讙讜' 砖诪讜专 讞讚砖讜 砖诇 讗讘讬讘. 砖转讛讗 谞讜驻诇转 讘讜. 讻诇讜诪专 诇讗 讬讛讗 讗讘讬讘 拽专讘 讗诇讗 讘转拽讜驻讛 讞讚砖讛. 讝讛 讛讚讘专 讛讬讛 谞讜讛讙 讘讝诪谉 砖讘讬转 讛诪拽讚砖 拽讬讬诐. 讜讝讛 讗讞讚 诪谉 讛讚讘专讬诐 讛诪住讜专讬诐 讘讬讚讬 讘"讚 讘讝诪谉 砖讛讬讛 讛讗讘讬讘 拽专讘. 讗讘诇 注讻砖讬讜 砖讗讬谉 讗讘讬讘 诇讗 讞讬讬砖讬谞谉 诇讛讗 讚砖诇讞 专讘 讛讜谞讗.





专砖讘"讗

诇讜讬 讗讬拽诇注 诇讘讘诇  讘讞讚 住专 讘转砖专讬. 驻讬专讜砖: 讘讞讚 住专 诇讘谞讬 讘讘诇 讜注砖讬专讬 诇讘谞讬 讗专抓 讬砖专讗诇, 讛讬讛 讛讜诇讱 住诪讜讱  诇注讬专 讘转讜讱 讛转讞讜诐. 讜讗讬 谞诪讬 住诪讜讱 诇砖拽讬注转 讛讞诪讛 讚注砖讬专讬 诇讘谞讬 讘讘诇 谞讻谞住, 讜注专讘 讛爪讜诐 砖诇讜  讛讬讛, 讜拽专讬 诇讬讛 讞讚 住专 诇驻讬 砖讛讬讛 住诪讜讱 诇讞讚 住专.



讜讛讗 讚讗诪专讜 诇讬讛: 讗住讛讬讚 讜讗诪专 诇讛讜 讗谞讬  诇讗 砖诪注转讬 诪驻讬 讘"讚 诪拽讜讚砖. 转诪讬讛讗 诇讬, 讗诐 诪讞诪转 砖诇讗 讘讗讜 注讚讬诐 注讚 砖诇砖讬诐 讜讗讞讚 讘讗诇讜诇  讜讬爪讗 诇讜讬 诪砖诐 讘讬讜诐 砖诇砖讬诐 住诪讜讱 诇砖拽讬注转 讛讞诪讛, 讗讜 砖注诪讚 砖诐 讜讬讜讚注 砖谞转注讘专 讗诇讜诇 讜拽讚砖讜  转砖专讬 讘讬讜诐 砖诇砖讬诐 讜讗讞讚 讜注诇 讻谉 讛讬讛 住讜诪讱 砖诇讗 诇讛转注谞讜转 注讚 讞讚 住专 诇讘谞讬 讘讘诇, 诪讗讬 拽讗诪专  诇讛讜 讗谞讬 诇讗 砖诪注转讬 诪驻讬 讘讬转 讚讬谉 诪拽讜讚砖, 诪讻诇 诪拽讜诐 讛讜讗 讬讚注 砖谞转注讘专 讛讞讚砖 讜砖诇讗 谞转拽讚砖  讘讬讜诐 注讘讜专讜 讜砖谞转拽讚砖 讘讬讜诐 诇"讗, 讗注"驻 砖诇讗 砖诪注 诪驻讬 讘讬转 讚讬谉 讛专讬 砖诪注 诪驻讬 诪讬 砖砖诪注,  讜转谞讬讗 诇拽诪谉 讘专讬砖 驻专拽 讗诐 讗讬谉 诪讻讬专讬谉 (专讗砖 讛砖谞讛 讻讘, 讘) 讘讗 讗讞讚 诪住讜祝 讛注讜诇诐 讜讗诪专 拽讚砖讜 讘讬转 讚讬谉  讗转 讛讞讚砖 谞讗诪谉, 讜讞讬讬讘讬谉 讘谞讬 讘讘诇 诇讛转注谞讜转 讘讗讜转讜 讬讜诐 讻诪讜讛讜, 讜讗驻讬诇讜 诇讗 专讗讛 讻砖谞转拽讚砖  讜诇讗 砖诪注 讗诐 拽讚砖讜讛讜 讗诐 诇讗 讻讬讜谉 讚讬讚注 砖诇讗 谞转拽讚砖 讘讬讜诐 砖诇砖讬诐 注诇 讻专讞谞讜 谞转注讘专 讜谞转拽讚砖  讘讬讜诐 砖诇砖讬诐 讜讗讞讚. 讜讗诐 讬爪讗 讘讬讜诐 讻"讟 讘讗诇讜诇 讜诇讗 砖诪注  砖谞转拽讚砖 讘讬讜诐 砖诇砖讬诐 讜讗讞讚 讛讬讛 诇讜 诇诇讜讬 诇讛转注谞讜转 讘讬讜诐 砖诇砖讬诐 讜转砖注讛 诇讗诇讜诇 讻讘谞讬 讘讘诇, 讜诪讛  讛驻专砖 讛讬讛 讘讬谉 诇讜讬 诇讘谞讬 讘讘诇, 讗诐 讛讬讛 讘讚讘专 注谞讬谉 砖讬讜讻诇 诇讜讬 诇住诪讜讱 注诇讬讜 讙诐 讘谞讬 讘讘诇 讻谉,  讜讗诐 诇讗讜 讘讬谉 诇讜讬 讘讬谉 讘谞讬 讘讘诇 讛讬讛 诇讛诐 诇讛转注谞讜转 讘讬讜诐 砖诇砖讬诐 讜转砖注讛 诇讗诇讜诇. 讜讗讜诇讬 谞讗诪专  讚讻讬讜谉 砖讻讘专 拽讚砖讜 讘谞讬 讘讘诇 讬讜诐 砖诇砖讬诐 讜注诇讬讜 住诪讻讜 讜讛转注谞讜 讘讬讜诐 注砖讬专讬 砖诇讛诐 讗讬谉 诇讛诐  诇讞讝讜专 讜诇讛转注谞讜转 讘讬讜诐 讗讞专 讻讬讜谉 砖讗讬谉 讻讗谉 注讚 砖砖诪注  讻砖谞转拽讚砖 砖诐 讬讜诐 砖诇砖讬诐 讜讗讞讚, 讜讬砖 诇讛诐 诇住诪讜讱 注诇 诪讛 砖讗诪专讛 转讜专讛 讗转诐 讗驻讬诇讜 诪讜讟注讬诐 讗转诐  讗驻讬诇讜 砖讜讙讙讬诐. 讜诪讬讛讜 讗讬诇讜 讛注讬讚 诇讜讬 砖砖诪注 讗讜 讬讚注  诪驻讬 诪讬 砖专讗讛 砖谞转拽讚砖 讛讞讚砖 讘讬讜诐 砖诇砖讬诐 讜讗讞讚, 讗注"驻 砖讛诐 讻讘专 拽讚砖讜 讬讜诐 砖诇砖讬诐 讻讬讜谉 讚讘谞讬  讘讘诇 讘转专 讘讬转 讚讬谉 砖讘讗专抓 讬砖专讗诇 讙专讬专讬 讟注讜转诐 讗讬谞讜 注讜诪讚 讜讞讬讬讘讬诐 诇讛转注谞讜转 讘讬讜诐 注砖讬专讬  诇讘谞讬 讗专抓 讬砖专讗诇.



讻讬 讞讝讬转 讚诪砖讻讛 转拽讜驻转 讟讘转 注讚 砖讬转住专 讘谞讬住谉 注讘专讜讛 诇讛讛讜讗  砖转讗. 驻讬专砖 专砖"讬 讝"诇 讚注讚 讜诇讗 注讚 讘讻诇诇 讚诪砖讻讛 注讚 讟"讜 讘谞讬住谉 讜谞讜驻诇转 讘砖讬转住专, 讜拽讬讬诪讗  诇谉 讻专' 讬讜住讬 讚讗诪专 讘驻专拽 拽诪讗 讚住谞讛讚专讬谉 (讬讙, 讗) 讬讜诐 转拽讜驻讛 诪转讞讬诇, 讜讗驻讬诇讜 讛讻讬 讻讬 谞驻诇讛  讘砖讬转住专 诪注讘专讬谞谉 诇讛 诇砖转讗, 讚讗驻讬诇讜 讻讬 诪注讘专转 诇讬讛 诇讗讚专 讜谞驻诇讛 讛讬讗 讘讟"讜 讘谞讬住谉 讜讬讜诐  转拽讜驻讛 诪转讞讬诇 讗讻转讬 诇讗 讛讜讬 讗讘讬讘 砖诇 转拽讜驻讛 讘讞讚讜砖 讛诇讘谞讛, 讚诪讬"讚 讜讗讬诇讱 讬砖谞讛 讛讬讗. 讜讗讬谞讜  诪讞讜讜专. 讞讚讗 讚讛讗 诪砖诪注 讘驻专拽 讛讬讜 讘讜讚拽讬谉 讘住谞讛讚专讬谉 (诪讗, 讘) 注讚 诪转讬 诪讘专讻讬谉 注诇 讛诇讘谞讛  谞讛专讚注讬 讗诪专讬 注讚 砖砖讛 注砖专, 讗诇诪讗 讬讜诐 讟"讜 讗讻转讬 讞讚砖讛  讛讬讗. 讜注讜讚 讚转谞讬讗 讛转诐 讘驻专拽 拽诪讗 讚住谞讛讚专讬谉 (砖诐) 讗讬谉  诪注讘专讬谉 讗转 讛砖谞讛 讗诇讗 讗诐 讻谉 讛讬转讛 转拽讜驻讛 讞住专讛 专讜讘讜 砖诇 讞讚砖 讜讻讜', 讗讞专讬诐 讗讜诪专讬诐 诪讬注讜讟讜  讜讻诪讛 诪讬注讜讟讜 讗专讘注讛 注砖专 讬讜诐, 讜讗诪专讬谞谉 注诇讛 讗讞专讬诐 诪讗讬 拽住讘专讬 讗讬 拽住讘专讬 讬讜诐 转拽讜驻讛 讙讜诪专  讜讻讜诇讬 讞讙 讘注讬 讛讗 讗讬讻讗, 讗诪专 专讘 砖诪讜讗诇 讘专 专讘 讬爪讞拽 讗讞专讬诐 讘转拽讜驻转 谞讬住谉 拽讬讬诪讬 讚讻转讬讘  (讚讘专讬诐 讟讝, 讗) 砖诪讜专 讗转 讞讚砖 讛讗讘讬讘 砖诪讜专 讗讘讬讘 砖诇 转拽讜驻讛 砖讬讛讗 讘讞讚砖 谞讬住谉, 讜驻专讻讬谞谉  讜诇讬注讘专讬讛 诇讗讚专. 讜讗诐 讻讚讘专讬 专砖"讬 讝"诇 讚讬讜诐 讟"讜 讛讜讬讗 讬砖谞讛 讻讬 诪注讘专转 诇讬讛 诇讗讚专 讗讻转讬  谞驻诇讛 讘讬讜诐 讬"讚 讜讬讜诐 转拽讜驻讛 讙讜诪专, 讜讛讜讛 诇讬讛 讗讘讬讘 砖诇 转拽讜驻讛 讘讬讜诐 讟"讜 讜诇讗 讛讜讜 讘讞讬讚讜砖  谞讬住谉.
讜诪砖讜诐 讻讱 驻讬专砖 专讘讬谞讜 转诐 讝"诇 讚讛讻讬  拽讗诪专, 讗讬 诪砖讻讛 注讚 砖讬转住专 讜砖讬转住专 讘讻诇诇 讜谞驻诇讛 讘砖讬讘住专, 讚讗驻讬诇讜 讻讬 诪注讘专转 诇讗讚专 谞驻诇讛 讘讬讜诐  砖讬转住专, 讜讗驻讬诇讜 诇专' 讬讜住讬 讚讗诪专 讬讜诐 转拽讜驻讛 诪转讞讬诇 诪讻诇 诪拽讜诐 注讚 讟"讝 讬砖谞讛 讛讬讗. 讜讗讬谉 诇驻专砖  讚注讚 砖讬转住专 讜诇讗 注讚 讘讻诇诇 讜拽住讘专 专讘 讛讜谞讗 讘专 讗讘讬谉 讚讬讜诐 转拽讜驻讛 讙讜诪专, 诪砖讜诐 讚拽讬讬诪讗 诇谉 讻专'  讬讜住讬 讚讗诪专 讬讜诐 转拽讜驻讛 诪转讞讬诇 讜诪住转诪讗 专讘 讛讜谞讗 讘专 讗讘讬谉 讛讻讬 住讘讬专讗 诇讬讛.





专讬讟讘"讗

诇讜讬 讗讬拽诇注 诇讘讘诇 讘讞讚住专 讘转砖专讬. 驻讬壮 砖讛讬壮 讞讚住专 诇讘谞讬 讘讘诇 砖讛讬讜 住讜诪讻讬谉 注诇 讛专讜讘 砖讗讬谉 讗诇讜诇 诪注讜讘专 讜诪讜谞讬谉 诇讬状讛 诪讬讜诐 砖诇砖讬诐 讜讗讜转讜 砖谞讛 讗讬专注 讘讘讬转 讛讜注讚 砖讛讬讛 讗诇讜诇 诪注讜讘专 讜讛讬讛 诇讛诐 诇诪谞讜转 诪砖诇砖讬诐 讜讗讞讚 诇讬状讛 讜谞诪爪讗 讻讬 讛注砖讬专讬 诇讘谞讬 讗状讬 讛讬讛 讬状讗 诇讘谞讬 讘讘诇 讜讘谞讬 讘讘诇 讛转注谞讜 讘注砖讬专讬 砖诇讛诐 砖讛讜讗 转砖讬注讬 诇讘谞讬 讗状讬 讜讗讜讻诇讬谉 讘讬状讗 砖诇讛诐 砖讛讜讗 注砖讬专讬 诇讘谞讬 讗状讬 讜讛讜讗 讬状讛 讜讛讬讬谞讜 讚讗诪专 诇讛讜 讻诪讛 讘住讬诐 转讘砖讬诇讗 讚讘讘诇讗讬 讘讬讜诪讗 专讘讛 讚诪注专讘讗. 讜讗状转 讜讛讗 诪砖诪注 讚诇讜讬 讻讘谞讬 讗状讬 讛讬讛 谞讜讛讙 诇讛转注谞讜转 讘讬状讗 讝讛 讜讛讗讬讱 讗讬拽诇注 诇讘讘诇 讘讗讜转讜 讬讜诐 讜讬状诇 讚讗讬讛讜 诇讗讜 讘讞讚住专 讗讬拽诇注 讗诇讗 住诪讜讱 诇讞讚住专 砖讛讬讛 注专讘 注砖讬专讬 砖诇讜 讜注砖讬专讬 诇讘谞讬 讘讘诇 讜诇驻讬 砖住诪讜讱 诪讗讚 诇讞讚住专 拽专讬 诇讬讛 讞讚住专 讗状谞 讚讘讞讚住专 诪诪砖 讗讬拽诇注 诇讘讘诇 讜讻讙讜谉 讚讗拽诇注 讘住诪讜讱 诇讞讚住专 讞讜抓 诇注讬专 讘转讜讱 讛转讞讜诐 讜诇讗 诪讞讜抓 诇注讬专 讜谞讻谞住 诇注讬专 讘讞讚住专:



讗诪专讬 诇讬讛 讗住讛讚转 讗诪专 诇讛讜 诇讗 砖诪注转讬 诪驻讬 讘状讚 诪拽讜讚砖. 驻讬壮 讜转拽谞转 讞讻诪讬诐 讛讬转讛 砖诇讗 讬爪讗讜 砖诇讜讞讬诐 诇讙讜诇讛 注诇 谞讬住谉 讜转砖专讬 注讚 砖讬砖诪注讜 诪驻讬 讘状讚 诪拽讜讚砖 讻讚讗讬转讗 诇拽诪谉 讜讛讬转讛 讘讻诇诇 讛转拽谞讛 讚讻诇 砖诇讗 讬注讬讚 讛注讚 讚砖诪注 诪驻讬 讘状讚 诪拽讜讚砖 砖诇讗 (住诪讻讜) [讬住诪讻讜] 注诇讬讜 讻诇诇 讚讗讬 诇讗 讛专讬 诇讗 拽讬讬诪讗 转拽谞讛 讚讬讚讛讜 讜诇讗 诪讬诪谞注讬 注讚讬诐 诪诇诪讬驻拽 讜诇驻讬讻讱 讛讜爪专讻讜 诇转拽谉 砖诇讗 讬住诪讻讜 注诇讬讛诐 讜讬讛讬讜 讻讗诇讜 诇讗 讛注讬讚讜 讻诇诇 讜讬讛讬讛 诪谞讬谉 砖诇讛诐 拽讬讬诐 讜拽讘讜注 注状驻 讘状讚 砖讛专讬 拽讘讬注讜转 讻诇 讛诪讜注讚讜转 转诇讜讬 讘讘状讚 讜讻讚专讱 砖转拽谉 讛诇诇 讞砖讘讜谉 注讘讜专 砖讘讬讚讬谞讜 讛讬讜诐 讛讬诇讻讱 诇讜讬 讙讜驻讬讛 讻讬讜谉 讚讬讚注 讜讚讗讬 砖讛讜拽讘注 转砖专讬 讘讬讜诐 砖诇砖讬诐 讜讗讞讚 讬砖 诇讜 诇讛转注谞讜转 讻讘谞讬 讗状讬 讗讘诇 诇讙讘讬 讘谞讬 讛讙讜诇讛 讻讬讜谉 砖诇讗 讛注讬讚 诇讛诐 砖砖诪注 诪驻讬 讘状讚 诪拽讜讚砖 讗讬谉 诇讛诐 诇住诪讜讱 注诇讬讜 讻诇诇 讜诇讗 诇讘讟诇 诪谞讬谞诐 讛讬诇讻讱 诇讜讬 讜讚讗讬 讘讬讜诐 砖诇砖讬诐 讜讗讞讚 讬爪讗 诪讗状讬 讗讜 讘讬讜诐 砖诇砖讬诐 (讜讗讞讚) 住诪讜讱 诇砖拽讬注转 讛讞诪讛 砖讬讚注 讜讚讗讬 砖诇讗 谞讞讚砖 转砖专讬 讘讬讜诐 砖诇砖讬诐 讜诇驻讬讻讱 讛转注谞讛 讘讬讜诐 讞讚住专 讚讘谞讬 讘讘诇 讜讗诪专 诇讛讜 诪讛 砖讗诪专 砖讗诇讜 讬爪讗 诪砖诐 讘讬讜诐 砖诇砖讬诐 讘讻讚讬 砖讗驻砖专 诇拽讚砖 讘讜 讘讬讜诐 讜讚讗讬 讗祝 讛讜讗 讘注爪诪讜 诇讗 讛讬讛 诇讜 诇讛转注谞讜转 讗诇讗 讘注砖讬专讬 讚讘谞讬 讘讘诇 讗诇讗 讜讚讗讬 讻讚讗诪专谉 讜诇驻讬 砖讬讟讛 讝讜 讗驻讬诇讜 讘讗 诇讜讬 拽讜讚诐 注砖讬专讬 砖诇 讘谞讬 讘讘诇 砖注讚讬讬谉 诇讗 讛转注谞讜 讗讬谉 诇讛诐 诇讘讟诇 诪谞讬谞诐 讜诇讛转注谞讜转 讘讞讚住专 诪讻讬讜谉 讚诇讗 讗住讛讬讚 诇讜讬 砖砖诪注 诪驻讬 讘状讚 诪拽讜讚砖 讻谞状诇 讗讘诇 讬状诪 砖诇驻讬 砖讻讘专 讛转注谞讜 讘注砖讬专讬 讛讜讗 砖讗讬谉 诇讛诐 诇住诪讜讱 注诇 诇讜讬 讻讬讜谉 砖诇讗 砖诪注 诪驻讬 讘状讚 诪拽讜讚砖 讜讗注状驻 砖讬讜讚注 诇讜讬 砖谞转注讘专 讛讞讚砖 讜讬砖 诇讛诐 诇住诪讜讱 注诇 诪讛 砖讗诪专讛 转讜专讛 讗转诐 讗驻讬壮 诪讜讟注讬谉 讗驻讬壮 砖讜讙讙讬谉 讛讗 讗诇讜 讘讗 拽讜讚诐 砖讛转注谞讜 讜讚讗讬 住讜诪讻讬谉 注诇讬讜 砖诇讗 诇讛转注谞讜转 注讚 讬讜诐 讬状讗 讜讗讬谞讜 谞讻讜谉 讘注讬谞讬 讜诇讚状讛 讬状诇 讻讚诪讜讻讞 砖诪注转讗 砖讗诇讜 讛注讬讚 诇讜讬 砖砖诪注 诪驻讬 讘状讚 诪拽讜讚砖 讗注状驻 砖讻讘专 讛转注谞讜 讘注砖讬专讬 讞讜讝专讬谉 讜诪转注谞讬谉 讘讬状讗 讻讘谞讬 讗状讬 砖讗讬谉 拽讘讬注讜转诐 拽讘讬注讜转 诇讜诪专 讗转诐 讗驻讬壮 诪讜讟注讬谉 讚讻讬讜谉 讚讘谞讬 讘讘诇 讘转专 讘谞讬 讗状讬 讙专讬专讬 讗讬谉 诇讟注讜转诐 拽讬讬诐 讜讝讛 注讜诇讛 讬讜转专 讬驻讛 诇驻讬专讜砖讬谞讜 砖讻讱 讛讬转讛 转拽谞转 讞讻诪讬诐 砖讗诐 讬注讬讚讜 诇讛诐 砖砖诪注讜 诪驻讬 *[讘状讚] 诪拽讜讚砖 讬住诪讻讜 注诇讬讛诐 讜讗诐 诇讗讜 砖诇讗 讬住诪讻讜 注诇讬讛诐 讻诇诇:



砖诇讞 诇讬讛 专讘 (讞诪讗) [讛讜谞讗] 讜讻讜'. 讻诇讜诪专 砖讬讛讗 讗讘讬讘 砖诇 转拽讜驻转 讛讞诪讛 砖诇 谞讬住谉 讘讞讬讚讜砖讛 砖诇 讬专讞 砖诇 谞讬住谉 讻讬 讛讗讘讬讘 讛讗诪讬转讬 讛讜讗 讗讘讬讘 砖诇 转拽讜驻讛 讻讬 讘砖讜诇 讛转讘讜讗讛 讗讞专 讞砖讘讜谉 讛讞诪讛 讻讚讻转讬讘 讜诪诪讙讚 转讘讜讗讜转 砖诪砖 讛讬诇讻讱 讘注讬谞谉 砖转讞讜诇 转拽讜驻转 谞讬住谉 拽讜讚诐 砖转讙诪讜专 讞讚讜砖讛 砖诇 诇讘谞讛 砖诇 谞讬住谉 讜讛讗 讚讗状诇 讻讬 诪砖讻讗 转拽讜驻转 讟讘转 注讚 砖讬转住专 讘谞讬住谉 驻专砖状讬 注讚 砖讬转住专 讜诇讗 注讚 讘讻诇诇 砖讗讬谉 讞讚讜砖讛 砖诇 诇讘谞讛 讗诇讗 注讚 讬状讚 讛讬诇讻讱 讻砖谞诪砖讻讛 转拽讜驻转 讟讘转 注讚 讟状讜 讜谞讜驻诇转 讘讬讜诐 讬状讜 讜诪转讞诇转 转拽讜驻转 谞讬住谉 讜拽状诇 讻专壮 讬讜住讬 讚讗诪专 讬讜诐 转拽讜驻讛 诪转讞讬诇 诇讗 住讙讬讗 讘诇讗 注讘讜专 砖谞讛 讚讗驻讬壮 诪注讘专讬谞谉 诇讗讚专 讜谞专讜讬讞 讬讜诐 讗讞讚 讜谞驻诇讛 转拽讜驻转 讟讘转 讘讟状讜 讜转转讞讬诇 讘讜 转拽讜驻转 谞讬住谉 注讚讬讬谉 讗讬谉 讛转拽讜驻讛 诪转讞诇转 讘讞讬讚讜砖讛 砖诇 诇讘谞讛 砖讛诇讘谞讛 讘讟状讜 讬砖谞讛 讛讬讗 讻讱 驻讬壮 讝状诇 讜诇讗 讬讚注讬谞谉 诪讬 讛讻专讬讞讜 诇讜诪专 讻谉 讚讛讗 讜讚讗讬 讞讬讚讜砖讛 砖诇 诇讘谞讛 讻诇 讟状讜 讘讞讜讚砖 讛讬讗 讜讻讚讗诪专讬谞谉 讘住谞讛讚专讬谉 注讚 讗讬诪转 诪讘专讻讬谉 注诇 讞讚讜砖 砖诇 诇讘谞讛 谞讛专讚注讗 讗诪专讬 注讚 讬状讜 讻诇讜诪专 讜诇讗 注讚 讘讻诇诇 讜诪状诪 讬讜诐 讟状讜 讞讚砖讛 讛讬讗 讜讻讬讜谉 砖讻谉 谞专讗讛 诇驻专砖 讻讚讘专讬 专状转 讝状诇 讚注讚 砖讬转住专 讜注讚 讘讻诇诇 拽讗诪专 砖谞讜驻诇转 讘讬状讝 讜讛转讞讬诇 讘讜 转拽讜驻转 谞讬住谉 讚讛砖转讗 讻讬 诪注讘专讬谞谉 诇讗讚专 谞驻诇讛 转拽讜驻讛 讘讬状讜 讜讛诇讘谞讛 讬砖谞讛 讻讘专 讚讛讗 拽讬状诇 讻专壮 讬讜住讬 讚讗诪专 讬讜诐 转拽讜驻讛 诪转讞讬诇 讜诪讬讛讜 讗讬 住状诇 讚讬讜诐 转拽讜驻讛 讙讜诪专 讛讬讛 诇谞讜 诇驻专砖 讻讚讘专讬 专砖状讬 讝状诇 讚注讚 砖讬转住专 讜诇讗 注讚 讘讻诇诇 拽讗诪专 讚讛砖转讗 讻砖谞诪砖讻转 注讚 讟状讜 讜谞讜驻诇转 讘讬状讜 讜转转讞讬诇 转拽讜驻转 谞讬住谉 讘讟状讜 讻讬讜谉 讚讬讜诐 转拽讜驻讛 讙讜诪专 注讚讬讬谉 谞讞砖讘 讬讜诐 讟状讜 诪转拽讜驻转 讟讘转 讜讗讬谉 讞砖讘讜谉 谞讬住谉 讗诇讗 诪讬状讜 讜讗讬谞讛 讘讞讚讜砖讛 砖诇 诇讘谞讛 讜诇讻谉 爪专讬讱 注讘讜专 砖谞讛 讗讘诇 讗讬谉 诇驻专砖 讻谉 诇驻讬 讚拽讬状诇 讻专壮 讬讜住讬 讚讬讜诐 转拽讜驻讛 诪转讞讬诇 讜诇讗 诪讜拽诪讬谞谉 讛讗 讚专讘 讛讜谞讗 讘专 讗讘讬谉 讚诇讗 讻讛诇讻转讗 讜讻谉 驻专砖状讬 讝状诇 讘注爪诪讜 讛讬诇讻讱 注讚 砖讬转住专 讜注讚 讘讻诇诇 讬砖 诇谞讜 诇驻专砖 讻讚讘专讬 专状转 讝状诇 讜注讜讚 讬砖 专讗讬讛 诇讚讘专讬 专状转 诪讛讗 讚讗诪专讬谞谉 讘讘专讬转讗 讘驻状拽 讚住谞讛讚专讬谉 讗讬谉 诪注讘专讬谉 讗转 讛砖谞讛 讗讗状讻 讛讬转讛 转拽讜驻讛 讞住讬专讛 专讜讘讜 砖诇 讞讚砖 讜讻讜壮 讗讞专讬诐 讗讜诪专讬诐 诪讬注讜讟讜 讜讻诪讛 诪讬注讜讟讜 讬状讚 讬讜诐 讜讗诪专讬谞谉 注诇讛 讗讞专讬诐 诪讗讬 拽住讘专讬 讗讬 拽住讘专讬 讬讜诐 转拽讜驻讛 讙讜诪专 讜讻讜诇讬讛 讞讙 讘注讬谞谉 讛讗 讗讬讻讗 讗诪专 专讘 砖诪讜讗诇 讘专 专讘 讬爪讞拽 讗讞专讬诐 讘转拽讜驻转 谞讬住谉 拽讬讬诪讬 讚讻转讬讘 砖诪讜专 讗转 讞讚砖 讛讗讘讬讘 讜注砖讬转 驻住讞 砖诪讜专 讗讘讬讘 砖诇 转拽讜驻讛 砖讬讛讗 讘讞讚砖 谞讬住谉 讜驻专讻讬谞谉 讜诇注讘专讬讛 诇讗讚专 讜讗诐 讻讚讘专讬 专砖状讬 讝状诇 讚讬讜诐 讟状讜 讻讘专 讛讬讗 讬砖谞讛 讻讬 诪注讘专转 诇讗讚专 诪讗讬 讛讜讛 讗讻转讬 谞驻诇讛 讘讬讜诐 讬状讚 讜讻讬讜谉 讚讬讜诐 转拽讜驻讛 讙讜诪专 住状诇 讛状诇 讗讘讬讘 砖诇 谞讬住谉 讘讬讜诐 讟状讜 讜讗讬谞讛 讘讞讚讜砖讛 砖诇 诇讘谞讛 讗诇讗 讜讚讗讬 讚讬讜诐 讟状讜 诪讞讚讜砖讛 砖诇 诇讘谞讛 讛讜讗 讜讝讛 讘专讜专 讜讛讗 讚拽讗诪专 注讘专讛 诇讛讛讬讗 砖转讗 讜诇讗 转讞讜砖 诇讛 驻专砖状讬 讚讗注状讙 讚讗诪讬谞讗 诇讱 讗诇讬讘讗 讚讗讞专讬诐 诇讗 转讬诪讗 讬讞讬讚讗讛 讛讬讗 讜诇讬转 讛诇讻转讗 讻讜转讬讛讜 讚讜讚讗讬 讛讬诇讻转讗 讻讜转讬讛讜 (讜讛讗) 讚诪住讬讬注 诇讛讜 拽专讗 讚砖诪讜专 讗转 讛讗讘讬讘 讜诪讬讛讜 讻诪状讚 讬讜诐 转拽讜驻讛 诪转讞讬诇 讜讻讚讗诪专谉:





讛诪讗讬专讬

讻讘专 讬讚注转 砖讘谞讬住谉 讜转砖专讬 讛讬讜 砖诇讜讞讬谉 讬讜爪讗讬谉 讗讞专 砖谞转讘专专 讬讜诐 讛拽讚讜砖 诇讛讜讚讬注 诇讘谞讬 讛讙讜诇讛 讬讜诐 讛拽讚讜砖 讜诇讗 讛讬讜 诪讞诇诇讬谉 砖诇讜讞讬诐 讗诇讜 砖讘转 讜讬讜诐 讟讜讘 讗诇讗 讛讜诇讻讬谉 注讚 诪拽讜诐 砖诪讙讬注讬诐 讘讜 讘讗专讘注讛 注砖专 讘谞讬住谉 讜讘讗专讘注讛 注砖专 讘转砖专讬 讜诪砖诐 讜讗讬诇讱 砖诇讗 讛讬讛 讗驻砖专 诇讛诐 讘砖诇讜讞讬诐 讜诇讗 讛讬讜 讬讜讚注讬诐 讬讜诐 讛拽讚讜砖 讛讬讜 注讜砖讬谉 砖谞讬 讬诪讬诐 诪住驻拽 砖讛讬讜 诪讜谞讬诐 诪讬讜诐 砖诇砖讬诐 讜诪讬讜诐 砖诇砖讬诐 讜讗讞讚 讜诇讗 讛讬讜 诪讜谞讬诐 转砖注讛 讜注砖专讬诐 砖诇 讗讚专 讻讚讬 诇注砖讜转 砖诇砖讛 讬诪讬诐 诪讞砖砖 砖诪讗 讗祝 砖讘讟 砖拽讜讚诐 讗讚专 讛讬讛 讞住专 讜讻谉 讗讚专 讞住专 讜谞诪爪讗 砖谞讬住谉 诪转拽讚砖 讘讬讜诐 转砖注讛 讜注砖专讬诐 砖诇 讗讚专 讗诇讜 讛讬讛 砖讘讟 诪诇讗 讻诪讜 砖讞砖讘谞讜讛讜 砖砖谞讬 讞讚砖讬诐 讞住专讬诐 专爪讜驻讬诐 讬砖 诇讛诐 拽讜诇 讗祝 讘专讞讜拽 诪拽讜诐 讜注诇 讝讜 讗诪专讜 讻诇 住驻讬拽讗 诇拽诪讬讛 砖讚讬谞谉 诇讬讛 讜诇注讜诇诐 讗讬谉 讞讜砖砖讬谉 讗诇讗 诇讞住专讜谉 讗讚专 讗讜 诇诪诇讜讗讜 讜诪讜谞讬诐 诪讬讜诐 砖诇砖讬诐 讜诪讬讜诐 砖诇砖讬诐 讜讗讞讚 讜注讜砖讬谉 砖谞讬 讬诪讬诐 讞讜抓 诪讬讜诐 讛讻驻讜专讬诐 诪驻谞讬 讞讜诇砖转 讛转注谞讬转 讜讛讬讜 诪讜谞讬诐 诇讜 诪讬讜诐 砖诇砖讬诐 注诇 住诪讱 诪讬诪讜转 注讝专讗 讜讗讬诇讱 诇讗 诪爪讬谞讜 讗诇讜诇 诪注讜讘专 讗讘诇 诪拽讜诐 砖讛讬讜 砖诇讜讞讬诐 诪讙讬注讬诐 诇讗 讛讬讜 注讜砖讬谉 讗诇讗 讬讜诐 讗讞讚 讜诪"诪 诇讗 讛讬讜 谞讬住谉 讜转砖专讬 砖讜讬诐 讘诪讛诇讱 砖诇讜讞讬诐 讗诇讜 砖砖诇讜讞讬 谞讬住谉 讬砖 诇讛诐 砖谞讬诐 注砖专 讬诪讬 讞讜诇 砖讗讬谉 砖诐 讗诇讗 砖转讬 砖讘转讜转 讜讘转砖专讬 讗讬谉 诇讛诐 讗诇讗 注砖专讛 砖讛专讬 讬砖 砖诐 砖转讬 砖讘转讜转 讜讬讜诐 讛讻驻讜专讬诐 讜谞诪爪讗 诪讛诇讱 砖谞讬 讬诪讬诐 砖讛讬讜 诪讙讬注讬诐 砖诇讜讞讬 谞讬住谉 诇讗 讛讬讜 诪讙讬注讬诐 砖诇讜讞讬 转砖专讬 讜讛讬讛 诪谉 讛讚讬谉 讘讛诐 砖讬注砖讜 砖谞讬 讬诪讬诐 诪住讜讻讜转 讜讬讜诐 讗讞讚 诪驻住讞 讗诇讗 砖转拽谞讜 诇讛诐 讞讻诪讬诐 砖讗祝 诪谉 讛驻住讞 讬注砖讜 砖谞讬 讬诪讬诐 砖诪讗 讬讟注讜 讜讬讘讗讜 诇讛砖讜讜转 住讜讻讜转 诇驻住讞 砖诇讗 诇注砖讜转 诪诪谞讜 讗诇讗 讬讜诐 讗讞讚 讜讬讘讗讜 诇驻注诪讬诐 诇讬讚讬 讟注讜转.



讻讘专 讬讚注转 砖诪讛诇讱 讛诇讘谞讛 谞砖诇诐 讛拽驻讜 讘讻诇 讞讚砖 讜诪讛诇讱 讛讞诪讛 讗讬谞讜 谞砖诇诐 讗诇讗 讘砖谞讛 讜讗谞讜 爪专讬讻讬诐 诇诪谞讜转 诇诇讘谞讛 讜诇讛砖讜讜转 讞砖讘讜谉 砖诇讛 注诐 讞砖讘讜谉 讛讞诪讛 讻讚讬 砖讬讛讗 驻住讞 砖诇谞讜 讘讝诪谉 讛讗讘讬讘 讜住讜讻讜转 砖诇谞讜 讘讝诪谉 讛讗住讬祝 讜谞讬住谉 砖诇 诇讘谞讛 讛讜讗 砖注转 讚讘讜拽 讛讬专讞 注诐 讛砖诪砖 讘讝诪谉 砖讛砖诪砖 谞讜讟讛 诇讬讻谞住 讘诪讘讟 诪讝诇 讟诇讛 讜砖注转 讛讬讜转 讛砖诪砖 谞讻谞住 讘诪讘讟 诪讝诇 讟诇讛 谞拽专讗 谞讬住谉 砖诇 讞诪讛 讜讛讜讗 谞拽专讗 转拽讜驻讛 谞讬住谉 诪注转讛 讻诇 讝诪谉 砖谞专讗讛 讘讞砖讘讜谉 讗诪转讬 砖转拽讜驻转 谞讬住谉 诪转讗讞专转 注讚 砖砖讛 注砖专 讘谞讬住谉 砖诇 诇讘谞讛 砖诇讗 讬讻谞住 讛砖诪砖 讘诪讝诇 讟诇讛 注讚 讬讜诐 砖砖讛 注砖专 讗注"驻 砖讗讜转讜 讛讬讜诐 诪转拽讜驻转 谞讬住谉 讛讜讗 谞讞砖讘 砖讬讜诐 转拽讜驻讛 诪转讞讬诇 讻诪讜 砖讬转讘讗专 讘转诇诪讜讚 住谞讛讚专讬谉 讬"讙 讗' 爪专讬讻讬诐 讗谞讜 诇注讘专 讗讜转讛 砖谞讛 讚讻转讜讘 砖诪讜专 讗转 讞讚砖 讛讗讘讬讘 砖诪讜专 讗讘讬讘 砖诇 转拽讜驻讛 砖讬讛讗 讘讞讚讜砖 谞讬住谉 讜讗讘讬讘 砖诇 转拽讜驻讛 讛讜讗 讬讜诐 讛转拽讜驻讛 讜讛讜讗 谞讬住谉 砖诇 讞诪讛 讜讞讚讜砖 谞讬住谉 讛讜讗 讻诇 讗专讘注讛 注砖专 讬诪讬诐 专讗砖讜谞讬诐 砖诇 谞讬住谉 砖诇 诇讘谞讛 砖注讚 讻讗谉 讛诇讘谞讛 谞专讗讬转 讞讚砖讛 讜爪专讬讱 砖讬讗专注 讬讜诐 讛转拽讜驻讛 讘转讜讱 讬诪讬 讞讚讜砖 讛诇讘谞讛 讜讗诇讜 讛讬讛 讬讜诐 讛转拽讜驻讛 讘讗 讘讞诪砖讛 注砖专 砖诇 谞讬住谉 砖讻讘专 注讘专 讞讚讜砖 讛诇讘谞讛 讛讬讬谞讜 诪注讘专讬谉 讗转 讗讚专 讜讚讬讬谞讜 砖讛专讬 注讻砖讜 讬讘讗 讬讜诐 讛转拽讜驻讛 讘讬讜诐 讗专讘注讛 注砖专 讜谞诪爪讗 讬讜诐 转拽讜驻讛 诪转讞讬诇 讘讞讚讜砖 谞讬住谉 砖讛专讬 讬讜诐 转拽讜驻讛 诪转讞讬诇 讜谞讞砖讘 诪转拽讜驻转 谞讬住谉 讻诪讜 砖讘讬讗专谞讜 讜诇讗 讛讬讬谞讜 讞讜砖砖讬谉 诇讘讚"讜 砖讛专讬 诪砖讜诐 讬诪讬诐 讟讜讘讬诐 砖诇 转砖专讬 讛讜讗 谞驻住诇 讜谞砖转讚诇 诇转拽谞诐 讘讞讚砖讬 讛拽讬抓 讗讘诇 讻砖谞诪砖讻讛 注讚 砖砖讛 注砖专 诇讗 讚讬 诇谞讜 讘注讘讜专讜 砖诇 讗讚专 讜诪注讘专讬谉 讗转 讛砖谞讛 讜谞诪爪讗转 讛转拽讜驻讛 讘讞诪砖讛 注砖专 砖诇 讗讚专 讛砖谞讬 讜讬砖 诇谞讜 诪"诪 谞讬住谉 砖诇 讞诪讛 讘讞讚讜砖 谞讬住谉 砖诇 诇讘谞讛:





诪讛专砖"讗 - 讞讬讚讜砖讬 讛诇讻讜转

讘讚"讛 诇讜讬 讗拽诇注 讻讜' 诪拽讜讚砖 砖讬爪讗 讘讬讜诐 诇' 讻讜' 诇注讘专讜 砖诇讗 讻讚讬谉 讗讜 注"驻 注讚讜转 砖拽专 注讻"诇 讻爪"诇 诪转"讬:


讘讚"讛 讻讬 讞讝讬转 讻讜' 谞讜驻诇转 讘讬讜诐 讟"讜 讻讜' 注讻"诇 讻爪"诇:


讘讗"讚 讜讛转诐 讘住谞讛讚专讬谉 讘转拽讜驻转 转砖专讬 讻讜' 讗讜 诪拽爪转讜 讻讜' 注讻"诇 讻诇 讝讛 讘转"讬 讗讬谞讜 讜诇讗 讘讗讜 诇讜诪专 讻讗谉 讗诇讗 讚讛讛讜讗 驻诇讜讙转讗 讚转谞讗讬 讚讛转诐 诇讗 砖讬讬讻讗 讛讻讗 讚讘转砖专讬 讗讬讬专讬 讗诇讗 讚讛讱 讚讛讻讗 砖讬讬讻讗 讘讗讞专讬诐 讚讛转诐 讚讗讬讻讗 诇诪"讚 讚诪讜拽讬诐 诇讬讛 讛讻讬 讜拽"诇:


讘讗"讚 诇讻讱 爪专讬讱 诇驻专砖 讚讛"拽 注讚 讚诪砖讻讛 砖讬转住专 讗驻讬' 注"讬 注讬讘讜专 讗讚专 讗"谞 讻讜' 注讻"诇 讜讻诇 讝讛 诇诪"讚 讬讜诐 转拽讜驻讛 诪转讞讬诇 讗讘诇 诇诪"讚 讬讜诐 转拽讜驻讛 讙讜诪专 诇讗 讛讜讜 爪专讬讻讬 诇讻诇 讝讛 讜讻"讻 讛转讜住' 讘驻"拽 讚住谞讛讚专讬谉 讜讛转讜住' 讚讛讻讗 诇讗 谞讬讞讗 诇讛讜 诇诪讬诪专 讛讻讬 讚诇讗 讛讜讛 注讘讬讚 讛讻讗 注讜讘讚讗 讛讻讬 讻讬讜谉 讚讛诇讻讛 讻专"讬 讚讬讜诐 转拽讜驻讛 诪转讞讬诇 讜拽"诇:


讘讚"讛 注讘专讛 讻讜' 讜爪专讬讱 讟注诐 讚诪讻讚讬 拽专讗 拽讗 讚专讬砖 讻讜' 注讻"诇 讻爪"诇:





专砖"砖

专砖"讬 讚"讛 讘住讬诐. 讜讛讬讜诐 诪转注谞讬诐. 讻爪"诇:





驻谞讬 讬讛讜砖注

讘驻讬' 专砖"讬 讘讚"讛 讚诪讟讜 砖诇讜讞讬 谞讬住谉 讻讜' 讜讻谉 讘转砖专讬 注讚 住讜讻讜转 讻讜' 注讻"诇 诪砖诪注 讚讛讗 讚讗诪专讬谞谉 讜诇讗 诪讟讜 砖诇讜讞讬 转砖专讬 讗砖诇讜讞讬 住讜讻讜转 拽讗讬 讜讛讬讬谞讜 讗讜转诐 讛注讬讬专讜转 讛专讞讜拽讬诐 诪讬专讜砖诇讬诐 讬"讗 讬讜诐 讚讗"讗 砖讬讘讗讜 讛砖诇讜讞讬诐 砖诪讛 拽讜讚诐 住讜讻讜转 讚讛讗 讘砖讘转 讗讬谉 讛讜诇讻讬谉 讜诇讗 讘专"讛 讜讬讛"讻 讜讛谞讬 爪专讬讻讬谉 诇注砖讜转 诇注讜诇诐 砖谞讬 讬诪讬诐 讗驻讬' 讘谞讬住谉 讙讝讬专讛 讗讟讜 转砖专讬 讗讘诇 讗讜转谉 讛注讬讬专讜转 讛住诪讜讻讬诐 诪讛诇讱 注砖专 讬诪讬诐 诇讗 砖讬讬讱 讘讛讜 讛讗 诪讬诇转讗 讜讻谉 诪讘讜讗专 讘诇' 讛专诪讘"诐 讝"诇 讘驻"讙 诪讛' 拽"讛 讜讛讗 讚诇讗 讙讝专讬' 讗驻讬' 讘讗讜转谉 砖讛谉 转讜讱 诪讛诇讱 注砖专讛 讗讜 讗驻讬诇讜 砖讘注讛 讚讗讻转讬 诇讗 诪讟讜 讛砖诇讜讞讬诐 拽讜讚诐 讬讛"讻 讜讗"讻 注讘讚讬 转专讬 讬讜诪讬 讜讗"讻 诇讙讝讜专 谞诪讬 谞讬住谉 讗讟讜 转砖专讬 讚讗驻砖专 讚诇讗 砖讬讬讱 诇讙讝讜专 讗诇讗 讘讚讚诪讬 驻住讞 讗讟讜 住讜讻讜转 讗讘诇 驻住讞 讗讟讜 讬讛"讻 诇讗 讙讝专讬谞谉 讚诇讗 讚诪讬 讻诇诇 诇讛讚讚讬 讜诇讗 讗转讬 诇诪讬讟注讬. 讜注讜讚 谞专讗讛 讚讘诇讗"讛 诪注讬拽专 讛讚讬谉 诇讗 讛讬讜 爪专讬讻讬谉 诇讛转注谞讜转 讬讛"讻 砖谞讬 讬诪讬诐 诪住驻拽 讻讬讜谉 讚讗讬讻讗 住讻谞讛 讘讚讘专 讻讚讗讬转讗 讘住诪讜讱 讜讘诪拽讜诐 砖诇讗 讛讬讜 讛砖诇讜讞讬诐 诪讙讬注讬诐 拽讜讚诐 讬讛"讻 砖驻讬专 讬讻讜诇讬谉 诇住诪讜讱 讗专讜讘讛 讚住诪讻讬谞谉 讗专讜讘讛 讘讻诇 诪讬诇讬 诪讻"砖 讘诪拽讜诐 住讻谞讛 讜讛讗 讚诪砖诪注 讘住诪讜讱 讚诪住驻拽 注讘讚讬谞谉 转专讬 讬讜诪讬 讛讬讬谞讜 诇讞讜诪专讗 讘注诇诪讗 讜讗"讻 诇讗 砖讬讬讱 讙讝讬专讛 讘讻讛"讙 讻谉 谞"诇:


讘转讜住' 讘讚"讛 注讘专讜讛 诇讛讛讬讗 砖转讗 转讬诪讗 讚转谞讬讗 讘驻"拽 讚住谞讛讚专讬谉 注诇 砖诇砖讛 住讬诪谞讬诐 讻讜' 讜爪专讬讱 讟注诐 讻讬讜谉 讚拽专讗 拽讚专砖讬 讛讻讗 讜讛讻讗 诪"砖 注讻"诇. 讜诇讻讗讜专讛 讛讟注诐 诪讘讜讗专 讚讘谞讬住谉 讻转讬讘 砖诪讜专 讗转 讞讚砖 讛讗讘讬讘 砖讛讜讗 诇砖讜谉 爪讜讜讬 诇讘"讚 讗讝讛专 专讞诪谞讗 讜砖诪讜专 讛讜讗 诇砖讜谉 诇讗 转注砖讛 砖讬砖诪专讜 砖讬讛讬讜 讘转拽讜驻讛 讞讚砖讛 诪砖讗"讻 讘住讜讻讜转 讚诇讗 讻转讬讘 讘诇砖讜谉 爪讜讜讬 讜讗讝讛专讛 诇讘"讚 讗诇讗 诪诇讬砖谞讗 讚拽专讗 讚讞讙 讛讗住讬祝 转拽讜驻转 讛砖谞讛 砖谞拽专讗 讛讞讙 注"砖 砖专讜讘 讛砖谞讬诐 讛讜讗 讘转拽讜驻讛 讞讚砖讛 讻讬 讛讬讻讬 讚讗诪专讬' 讘讗讘讬讘 讜讗住讬祝 讙讜驻讗 讚讗讬谞讜 诪注讻讘 讜讗"讻 讗讬谞讜 讗诇讗 诇诪爪讜讛 讘注诇诪讗 讜讗讬谉 诪注讘专讬谉 讗诇讗 讘专讗讬讬转 注讜讚 住讬诪谉 讗讞专 讘讛讚讬讛 讻谉 谞"诇 诇驻讬 转讬专讜抓 讛转讜住驻讜转 讗讘诇 诇驻讬 砖讬讟转 讛专讗讘"讚 讝"诇 讬砖 诇讬讬砖讘 住讜讙讬讗 讚讛讻讗 讘注谞讬谉 讗讞专 讚砖讗谞讬 讛讻讗 讚讗诐 诇讗 谞注讘专 诇讗 转讛讬讛 转拽讜驻转 谞讬住谉 讘讝诪谉 讛讗讘讬讘 讜诇讗 转拽讜驻转 转砖专讬 讘讝诪谉 讛讞讙 讜讛讜"诇 讻转专讬 住讬诪谞讬谉 讗讘诇 注讚讬讬谉 爪"注 讜诇讜诇讬 砖讗讬谞讬 讻讚讗讬 讛讬讛 谞"诇 讚讘诇讗"讛 诇讗 拽砖讬讗 住讜讙讬讗 讚讛讻讗 讗住讜讙讬讗 讚住谞讛讚专讬谉 讚讛转诐 讘讝诪谉 讛讘讬转 讗讬讬专讬 讚讗讬讻讗 住讬诪谞讬谉 讚讗讘讬讘 讜驻讬专讜转 讗讬诇谉 诪砖"讛 讗讬谉 诪注讘专讬谉 讗诇讗 注诇 砖谞讬 住讬诪谞讬谉 讚讗诇"讻 讛讜讛 诇讬讛 注讬讘讜专讬 讟讜讘讗 诪砖讗"讻 讛讻讗 讘讬诪讬 专讘 讛讜谞讗 讘专 讗讘讬谉 讜专讘讗 讚转讜 诇讬讻讗 讗诇讗 住讬诪谉 讚转拽讜驻讛 讜讗诐 谞讗诪专 讚诇讗 谞注讘专 讗"讻 诇讗 诪砖讻讞转 注讬讘讜专 砖谞讛 讻诇诇 讜讛讗 讜讚讗讬 讚讘诇讗"讛 爪专讬讱 诇注讘专 砖诇讗 讬讛讬讛 驻住讞 讘讗诪爪注 讛拽讬抓 讜住讜讻讜转 讘讗诪爪注 讛讞讜专祝 讗注"讻 讚爪专讬讻讬谉 诇注讜诇诐 诇注讬讘讜专讬 讛砖谞讛 讻诪讜 砖讗谞讜 讞讜砖讘讬谉 讜讗"讻 砖驻讬专 拽讗诪专 专讘讗 讚讬讜转专 讟讜讘 诇注讘专 讝讜 讛砖谞讛 讜爪专讬讻讛 诇讛转注讘专 诪诪讛 砖谞诪转讬谉 注讚 砖谞讛 讛讘讗讛 讚诪讛讬讻讬 转讬转讬 讚讛讗 讻砖讗谞讜 诪注讘专讬谉 转诪讬讚 诪驻谞讬 讛转拽讜驻' 转讜 诇讬讻讗 诇诪讬讞砖 诇注谞讬谉 讗讞专 诇注讘专 讘砖讘讬诇 砖讜诐 讚讘专 讜讛讬讬谞讜 讚拽讗诪专 讜诇讗 转讞讜砖 诇讛. 讜谞专讗讛 诇讬 注讬拽专 讜诪讜讻专讞 讝讜 讛住讘专讗 讚讗讬 讻讚讘专讬 讛转讜住驻转 讗讜 讻讚讘专讬 讛专讗讘"讚 讝"诇 讗"讻 讛讬讗讱 诪爪讗谞讜 讬讚讬谞讜 讜专讙诇讬谞讜 砖讗谞讜 注讜砖讬谉 讻诪讛 驻注诪讬诐 讻诇 讬诪讬 驻住讞 讜讬诪讬 住讜讻讜转 讘转拽讜驻讛 讬砖谞讛 讜诇讗 讞讬讬砖讬谞谉 诇讛讗 讚专讘讗 讜诇诪讗讬 讚驻专讬砖讬转 讗转讬 砖驻讬专 讚讘讗诪转 讛转拽讜驻讜转 讗讬谞谉 诪注讻讘讬谉 讻诇诇 讗诇讗 诇诪爪讜讛 讘注诇诪讗 讜讘讬诪讬 专讘讗 讛讬讛 诪讛讛讻专讞 讻讬讜谉 讚注讚讬讬谉 讛讬讜 住诪讜讻讬谉 讜专讗讜讬谉 诇注讘专 砖谞讛 诪砖讗"讻 注讻砖讬讜 砖讗讬谉 诇谞讜 住诪讜讻讬谉 讜讗谞讜 住讜诪讻讬谉 注诇 讞砖讘讜谉 讛拽讘讬注讜转 讛诪住讜专讛 诇谞讜 诪讛诇诇 讘谞讜 砖诇 专讘讬 讬讛讜讚讛 谞砖讬讗讛 讗讬谉 讞讜砖砖讬谉 讻诇诇 诇注谞讬谞讬 讛转拽讜驻讛 讚讗讬谉 讚谞讬谉 讗驻砖专 诪砖讗讬 讗驻砖专 讻谉 谞"诇 谞讻讜谉 讘注讝"讛 讜讚讜"拽:





注专讜讱 诇谞专

讘讙诪' 诇讗 砖诪注转讬 诪驻讬 讘"讚 诪拽讜讚砖: 专砖"讬 讜讻谉 讛转讜住' 驻讬专砖讜 讚讗驻讬诇讜 讬讜讚注 讜讚讗讬 砖拽讚砖讜 讘"讚 讗转 讛讞讚砖 讻讙讜谉 砖讬爪讗 讘讬讜诐 诇' 讘注专讘 讜注讚讬讬谉 诇讗 拽讚砖讜 诪讻"诪 讘谞讬住谉 讜转砖专讬 诇讗 讬讻讜诇 诇讛注讬讚 讗讘诇 讛讘注讛"诪 讜讛专砖讘"讗 住"诇 讚讘讻讛"讙 讬讻讜诇讬诐 诇讛注讬讚 讜专拽 讘讬砖 住驻拽 砖诪讗 拽讚砖讜 讘讬讜诐 诇' 讘讝讛 讗讬谉 讬讻讜诇 诇讛注讬讚 讜诇讗 讛讘谞转讬 讗讬讱 讗驻砖专 诇驻专砖 讻谉 砖讛专讬 诇拽诪谉 (注"讘) 讗诪专讬谞谉 注诇 讻讜诇谉 讬讜爪讗讬谉 诪讘注专讘 注诇 谞讬住谉 讜注诇 转砖专讬 注讚 砖讬砖诪注讜 诪驻讬 讘"讚 诪拽讜讚砖 讜讻讬讜谉 讚注诇 砖讗专 讞讚砖讬诐 讬讜爪讗讬谉 诪讘注专讘 注"讻 讚讬讚注讜 讜讚讗讬 砖讬拽讚砖讜 讘"讚 诇诪讞专 讻诪讜 砖驻讬' 专砖"讬 讜讗注驻"讻 讗诪专讬谞谉 讚注诇 谞讬住谉 讜转砖专讬 诇讗 讬讜爪讗讬诐 注讚 砖砖诪注讜 诪驻讬 讘"讚 诪拽讜讚砖. 讜讛谞讛 讛专砖讘"讗 讛讘讬讗 专讗讬讛 诇砖讬讟转讜 讚讘讬讚注 讜讚讗讬 砖讘"讚 拽讬讚砖 讬讻讜诇 诇讛注讬讚 讗注驻"讬 砖诇讗 砖诪注 诪讘"讚 诪拽讜讚砖 诪诪讛 讚讗诪专讬谞谉 诇拽诪谉 (讚祝 讻"讘) 讘讗 讗讞讚 讘住讜祝 讛注讜诇诐 讜讗诪专 拽讚砖讜 讘"讚 讗转 讛讞讜讚砖 谞讗诪谉 讜诇讗 讛讘谞转讬 专讗讬讛 讝讜 讚砖诐 诇讗 讗讬讬专讬 专拽 诇注谞讬谉 讚讻诇 讗讚诐 砖讘讗 讜诪注讬讚 砖拽讚砖讜 讘"讚 讛讞讚砖 谞讗诪谉 讗注驻"讬 砖讗讬谉 诪讻讬专讬谉 讗讜转讜 讜讛专讬 讗驻砖专 讚讗讬讬专讬 砖讛讜讗 讗讜诪专 砖砖诪注 讘注爪诪讜 诪驻讬 讘"讚 诪拽讜讚砖 讗讜 砖诪注讬讚 砖砖诪注 诪驻讬 注讚讬诐 砖讛注讬讚讜 砖砖诪注讜 诪驻讬 讘"讚 诪拽讜讚砖 讗讘诇 讛讻讗 诇讜讬 讛诇讱 诪砖诐 拽讜讚诐 砖拽讚砖讜 讜诇讗 砖诪注 诪驻讬 讘"讚 讜讙诐 诇讗 砖诪注 诪驻讬 讗讞专讬诐 砖砖诪注讜 诪驻讬 讘"讚 诪拽讜讚砖 讜讘讝讛 讬"诇 砖驻讬专 讚诇讗 讬讻讜诇 诇讛注讬讚 讗驻讬诇讜 讬讚注 讜讚讗讬 砖诇讗 拽讚砖讜 讘讬讜诐 诇'. 讜讘诇讗"讛 诇讗 讛讘谞转讬 专讗讬讛 讝讜 讚讚诇诪讗 讗讬讬专讬 讘砖讗专 讞讚砖讬诐 砖讛专讬 砖砖诪注讜 诪驻讬 讘"讚 诪拽讜讚砖 诇讗 讘注讬谞谉 专拽 讘谞讬住谉 讜转砖专讬 诇讻谉 砖讬讟转 讛讘注讛"诪 讜讛专砖讘"讗 爪"注:



讬转讬讘 讘转注谞讬转讗 转专讬 讬讜诪讗: 拽"诇 讛讬讗讱 讗驻砖专 讚专讘讗 讛讬' 诪住讜驻拽 诪转讬 讬讜讛"讻 讛专讬 住讬诪谉 讙讚讜诇 讛讬讛 诇讜 讚讗诪专讬谞谉 讘转注谞讬转 (讚祝 讻"讗) 讚讗转讬 诇讬讛 砖诇诪讗 诪诪转讬讘转讗 讚专拽讬注 讻诇 诪注诇讬 讬讜诪讗 讚讻驻讜专讗 注"砖. 讜讛讬讬谞讜 诇讛专讗讜转 诇讜 讚讘注专讘 讬讜讛"讻 砖讛讜讗 讛讬讜诐 砖讻诇 讛注讜诇诐 诪诇讜讻诇讻讬诐 讘讬讜转专 讘讞讟讗讬诐 砖诇 讻诇 讛砖谞讛 注讻"讝 讛讬讛 谞拽讬 砖专讗讜讬 诇讬转谉 诇讜 砖诇讜诐 诪谉 讛砖诪讬诐 注讻"驻 讛讬讛 诇讜 讘讝讛 住讬诪谉 诪转讬 讬讜讛"讻 讜讗讜诇讬 诪讗讜转讛 诪注砖讛 讜讗讬诇讱 砖讛转注谞讛 讘' 讬诪讬诐 谞讬转谉 诇讜 砖讻专 讝讛 砖诇讗 诇讛爪专讬讻讜 注讜讚 诇讛转注谞讜转 讘' 讬诪讬诐:



讘专砖"讬 讚"讛 诇讗 砖诪注转讬. 砖诇讗 讛讬讬转讬 讘诪拽讜诐 砖讬砖讘讜 住谞讛讚专讬谉 砖诐: 谞专讗讛 砖专砖"讬 专爪讛 诇驻专砖 讻讬讜谉 砖注"讻 讘讬"讟 砖诇 专"讛 诇讗 讛诇讱 讗"讻 讗讬讱 讗驻砖专 砖诇讗 砖诪注 诪驻讬 讘"讚 诪拽讜讚砖 讜讛转讜住' 讚讞拽讜 砖讬爪讗 讘讬讜诐 诇' 住诪讜讱 诇讞砖讬讻讛 讗讘诇 专砖"讬 讻转讘 讘驻砖讬讟讜转 砖诇讗 讛讬' 讘诪拽讜诐 讛住谞讛讚专讬谉 讜讗驻讬诇讜 讛讬讛 讘注讬专 诇讗 讬讻讜诇 诇讛注讬讚 讜诪讛 砖讛转讜住' 诇讗 讻转讘讜 讻谉 讬"诇 讚住"诇 讚讗驻讬' 砖诪注 诪驻讬 砖砖诪注 注讚 诪驻讬 注讚 讙"讻 讬讻讜诇 诇讛注讬讚 讜讗诐 讛讬' 讘注讬专 砖拽讚砖讜 讘讜 讗讬 讗驻砖专 砖诇讗 砖诪注 诪驻讬 讗讞专 讜诇讻谉 讚讞拽讜 诇驻专砖 砖讬爪讗 拽讜讚诐 讛诇讬诇讛 讜诪讬讚 讗讞专 讬讜"讟 讛诇讱 诇讚专讻讜 讜诇讻谉 讗驻砖专 砖诇讗 砖诪注 讙诐 诪驻讬 讗讞专 砖砖诪注 诪讘"讚 诪拽讜讚砖 讗讘诇 专砖"讬 讬"诇 讚住"诇 讻讬讜谉 讚拽讬讚讜砖 讛讞讚砖 讗诪专讬谞谉 诇拽诪谉 专"驻 专讗讜讛讜 讘"讚 砖讚讬谞讜 讻讚讬谞讬 诪诪讜谞讜转 讜诇讻谉 讻诪讜 讘讚"诪 讗讬谉 讬讻讜诇 诇讛注讬讚 注讚 诪驻讬 注讚 讻诪讜 讻谉 讘拽讬讚讜砖 讛讞讜讚砖 讜讗驻讬诇讜 砖诪注 诪讗讞专 讜诇讗 讛讬讛 讘诪拽讜诐 砖住谞讛讚专讬谉 讬砖讘讜 砖诐 诇砖诪讜注 诪驻讬讛诐 诪诪砖 诇讗 讬讻讜诇 诇讛注讬讚 讜注诇 讻谉 驻讬专砖 讻驻砖讜讟讜:



讘转讜住驻转 讚"讛 诇讜讬 讗讬拽诇注. 讗讬住讜专 讻专转 讚讗讜专讬讬转讗: 讘住驻专讬 注"诇 讘讻专讬转讜转 (讚祝 讬"讞) 谞住转驻拽转讬 讘诪讬 砖讗讻诇 讘讬讜讛"讻 讜砖讜讘 讗讻诇 砖谞讬转 讗诐 讞讬讬讘 注诇 讗讻讬诇讛 砖谞讬讛 讻专转 讘诪讝讬讚 讜讞讟讗转 讘砖讜讙讙 讗讬 谞讬诪讗 讚讞讬讬讘 注诇 讻诇 讛转专讗讛 讜注诇 讻诇 讛注诇诐 讘讬砖 讬讚讬注讛 讘谞转讬讬诐 讗讜 讗讬 谞讬诪讗 讻讬讜谉 讚讻转讬讘 讜注谞讬转诐 讜讙讜' 诪注专讘 注讚 注专讘 讜讻讬讜谉 砖讻讘专 讗讻诇 讜讗讬 讗驻砖专 诇拽讬讬诐 注讜讚 讛注讬谞讜讬 诪注专讘 注讚 注专讘 讗讬谞讜 讞讬讬讘 注诇 讗讻讬诇讛 砖谞讬讛 讜讬砖 谞驻拽讜转讗 专讘转讬 诇注谞讬谉 讞讜诇讛 砖讗讻诇 诪驻谞讬 讛住讻谞讛 讜讻讘专 专诪讝转讬 砖诐 砖讬砖 专讗讬讛 诪讚讘专讬 讛转讜住' 讻讗谉 讚讞讬讬讘 讻专转 讙诐 讘讗讜讻诇 讘讬讜讛"讻 诪讬 砖讗讻诇 讻讘专 讗讘诇 讗"注 谞专讗讛 砖讗讬谉 专讗讬讛 诪讻讗谉 讚讬"诇 讚讛转讜住' 讛拽砖讜 拽讜砖讬讗 讝讜 讚讚讜拽讗 诇转讬专讜抓 讗讬 谞诪讬 砖讻转讘讜 讚讗讬讬专讬 砖讘讗 诇讜讬 讘讬讜讛"讻 砖诇 讘谞讬 讘讘诇 住诪讜讱 诇讞砖讬讻讛 讜注诇 驻讬 转讬专讜抓 讝讛 注讚讬讬谉 诇讗 讗讻诇讜 讜注诇 讝讛 讛拽砖讜 讛讬讗讱 讛谞讬讞诐 诇注讘讜专 讗讬住讜专 讻专转 讜讘讝讛 讬转讘讗专 讛诪砖讱 讛转讜住' 讗讘诇 注驻"讬 转讬专讜爪诐 讛专讗砖讜谉 砖讘讗 讘讬讜诐 讬"讗 讗讞专 砖讻讘专 讗讻诇讜 讗驻砖专 讚住"诇 讚诇讬讻讗 讗讬住讜专 讻专转 讜讗注"讙 讚讜讚讗讬 讗住讜专 诇讗讻讜诇 讙诐 诪讬 砖讗讻诇 讻讘专 讻诪讘讜讗专 讘讛' 转注谞讬转 (住讬' 转拽住"讞) 砖诐 讛讟注诐 砖诇讗 讬讛讗 讞讜讟讗 谞砖讻专 讗讘诇 诪"诪 讗驻砖专 诇讜诪专 讚诪谉 讛转讜专讛 讗讬住讜专 讻专转 诇讬讻讗 讗讻谉 讻讘专 讛讜讻讞转讬 诪讚讘专讬 讛转讜住' 讘讻专讬转讜转 讚住"诇 讚诪讬 砖讗讻诇 砖讞专讬转 讜讗讻诇 讘注专讘 讞讬讬讘 讞讟讗转 注诇 讗讻讬诇讛 砖谞讬讛 注"砖. 讜诇讻谉 讬砖 诇驻专砖 讙诐 讛讻讗 讚拽讜砖讬讬转诐 讙诐 注诇 转讬专讜爪诐 讛专讗砖讜谉:



讘讗"讚 讜讗驻讬诇讜 诪讜讟注讬谉: 讛讟"讗 转诪讛 注诇 讛转讜住' 讚讝讛 诇讗 砖讬讬讱 专拽 讗诐 讟注讜 讘"讚 讛诪拽讚砖讬诐 讛讞讚砖 讗讘诇 讗讬讱 砖讬讬讱 诇讜诪专 讚讗诐 讘"讚 注砖讜 专"讞 讜拽讚砖讜 讻讚讬谉 讜讛专讞讜拽讬诐 讟注讜 砖讬砖 讘讝讛 讙"讻 讗转诐 讜讗驻讬诇讜 砖讜讙讙讬诐 讜诪讜讟注讬诐 讜砖讗讬诇讜 讬注砖讜 讬"讟 讛讬讜诐 讜讗讬诇讜 诇诪讞专 讜讛讘讬讗 专讗讬讛 诇讝讛 诪诪讛 讚讗诪专讬谞谉 讘诪谞讞讜转 (讚祝 诪') 讛砖转讗 讞诪抓 讘驻住讞 讜讬讛"讻 讚讻专转 住诪讻讬谞谉 讗讚讬住拽讗 讛讻讗 讚注砖讛 讘注诇诪讗 诇讗 讻砖"讻 讜诪讛 专讗讬讛 讚讛转诐 诇讬讻讗 讻专转 讗驻讬' 讟注讜 讚讗转诐 讗驻讬' 砖讜讙讙讬诐. 讜诇注谞"讚 讗讬谉 专讗讬讛 诪讝讛 讚专砖"讬 驻讬专砖 讛转诐 讻砖讛讬讜 诪注讘专讬诐 讛砖谞讛 讛讬讜 砖讜诇讞讬谉 讗讙专转 诇讙讜诇讛 注"砖 讜注"讻 讛讜爪专讱 诇驻专砖 讻谉 讚诇注谞讬谉 拽讬讚讜砖 讛讞讚砖 诇讗 诪爪讗谞讜 讚砖诇讞讜 讗讙专转 讗诇讗 砖诇讜讞讬诐 讜住诪讻讜 注诇 讗讙专讜转 讗诇讜 讙诐 诇注谞讬谉 讬讜讛"讻 诇讬讚注 砖注讘专讜 讘"讚 讜砖讝讛 讛讞讚砖 转砖专讬 讜讻讬讜谉 讚讗讬讬专讬 诇注谞讬谉 注讬讘讜专 砖谞讛 诇讗 拽砖讬讗 诪讗转诐 讗驻讬诇讜 砖讜讙讙讬诐 砖讛专讬 注驻"讬 诪讛 砖讻转讘讜 讛转讜住' 诇拽诪谉 讘住诪讜讱 讜讛讜讻讬讞讜 诪讞讝拽讬讛 讚诇注谞讬谉 注讬讘讜专 砖谞讛 诇讗 砖讬讬讱 讗转诐 讗驻讬诇讜 砖讜讙讙讬诐 讜诇讻谉 讙诐 诪讛 砖讛讘讬讗 专讗讬讛 注讜讚 诪诪讛 讚讗诪专讬谞谉 讘讘专讻讜转 讗讬谉 诪注讘专讬诐 砖谞讬诐 讜诪诪讛 讚驻诇讬讙讬 转谞讗讬 讗诐 注讘专讜 讘讙诇讬诇 讗讬谞讛 专讗讬' 讚讝讛 诇注谞讬谉 注讬讘讜专 砖谞讛 讗讘诇 诇注谞讬谉 注讬讘讜专 讞讚砖 砖驻讬专 讬"诇 讚讙诐 讛讬讞讬讚讬诐 砖讟注讜 讜拽专讗讜 诪拽专讗 拽讜讚砖 讘讬讜诐 砖诇讗 拽讚砖讜 讘"讚 讘讗讜驻谉 砖诇讗 讬讻诇讜 诇砖诪讜注 讛诐 讘讻诇诇 讗转诐 讗驻讬诇讜 诪讜讟注讬诐 砖讛专讬 转拽专讗讜 诪拽专讗讬 拽讜讚砖 讻转讬讘 讙诐 讘注诐 砖讗讜诪专讬诐 诪拽讜讚砖 诪拽讜讚砖 讜讻讬讜谉 讚讛讻讗 诇讜讬 诇讗 讬讻讜诇 诇讛注讬讚 砖驻讬专 讻转讘讜 讚诇讬讻讗 讻专转 讚讗转诐 讗驻讬诇讜 诪讜讟注讬诐 讻转讬讘 讜注"讻 爪"诇 讻谉 讚讗讬 谞讬诪讗 讚讗讬住讜专 讻专转 转诇讬 讚讜拽讗 讘拽专讬讗转 讘"讚 讗"讻 讛专讞讜拽讬诐 砖讗讬 讗驻砖专 砖讬讘讗讜 讗诇讜讛诐 讛砖诇讜讞讬诐 讜讗讻诇讜 讘讬讜讛"讻 砖诇 讗专抓 讬砖专讗诇 谞讬诪讗 砖讞讬讬讘讬诐 讞讟讗转 注诇 砖谞讙转诐 诪讛 砖诇讗 谞诪爪讗 讘砖讜诐 诪拽讜诐 讜注讜讚 讚讗"讻 讛专讞讜拽讬诐 诇诪讛 诇讗 讛讜爪专讻讜 诇注砖讜转 讘' 讬诪讬诐 讬讜讛"讻 诪住驻拽 讚讗注"讙 讚讗诪专讬谞谉 讘讬专讜砖诇诪讬 讛讘讬讗讜 讛讘"讬 (住讬' 转专讻"讚) 讚诪砖讜诐 住讻谞讛 诇讗 转讬拽谞讜 讻谉 讛讬讗讱 讛转讬专讜 讗讬住讜专 讻专转 讚专讱 讻诇诇 诪砖讜诐 住讻谞讛 注讻"驻 讛讗 爪专讬讱 诇砖注专 讘讻诇 讗讞讚 讜讗讞讚 讻诪讜 讙讘讬 讞讜诇讛 讗诐 讬砖 住讻谞讛 讗爪诇讜 讗讜 诇讗 讗注"讻 讚诇讬讻讗 讘讝讛 讜讚讗讬 讗讬住讜专 讻专转 讚讙诐 讗诐 注砖讜 砖诇讗 讘拽讬讚讜砖 讘"讚 诪"诪 讙诐 诪拽专讗 拽讜讚砖 砖诇讛诐 谞拽专讗 诪拽专讗 拽讜讚砖 讘砖诇讗 讬讻诇讜 诇讬讚注 讜专拽 诇讻转讞诇讛 转拽谞讜 诇砖诇讜讞 砖诇讜讞讬诐 砖讗讬谉 注讜砖讬谉 砖讜讙讙 诇讻转讞诇讛 讜注讜讚 砖诇讗 讬讛讬讜 讬砖专讗诇 讗讙讜讚讜转 讗讙讜讚讜转 讗讘诇 讘讚讬注讘讚 讜讚讗讬 讗驻砖专 诇讬讚注 诇讬讻讗 讻专转 讚拽专讬谞谉 讙诐 讘讝讛 讗转诐 讗驻讬诇讜 砖讜讙讙讬诐:



讘讗"讚. 讜诇讗 讗诪专讬谞谉 讗转诐 讗驻讬诇讜 砖讜讙讙讬诐: 诪讛 砖驻砖讬讟讗 诇讛讜 诇讛转讜住' 讻讗谉 讚讗转诐 讗驻讬诇讜 砖讜讙讙讬诐 诇讗 砖讬讬讱 专拽 讘注讬讘讜专 讞讚砖 讜诇讗 讘注讬讘讜专 砖谞讛 诪转谞讙讚 诇诪讛 砖讻' 讛专"谉 讘住谞讛讚专讬谉 (讚祝 讬"讗) 讘砖诐 讛专诪讘"谉 讚讙诐 诇注谞讬谉 注讬讘讜专 讛砖谞讛 讗诪专讬谞谉 讻谉 讜诇讻讗讜专讛 诪砖诪注 讻谉 砖讛专讬 讗转诐 讚专砖讬谞谉 诪讬谞讬讛 讗驻讬诇讜 诪讝讬讚讬谉 讜砖讜讙讙讬诐 诇讗 讻转讬讘 讗爪诇 拽讬讚讜砖 讛讞讚砖 讗诇讗 讗爪诇 拽讬讚讜砖 诪讜注讚讜转 讻讚讻转讬讘 讗诇讛 诪讜注讚讬 讛' 讜讙讜' 讜讛专讬 拽讬讚讜砖 诪讜注讚讜转 转诇讜讬 讘注讬讘讜专 砖谞讛 讻诪讜 讘拽讬讚讜砖 讞讜讚砖 讚讗诐 讝讛 讗讚专 砖谞讬 讗讝 讟"讜 讘讜 讗讬谞讜 驻住讞 讜讗"讻 诪谞"诇 讚诇讗 讗诪专讬谞谉 讗转诐 讗驻讬诇讜 砖讜讙讙讬诐 讙诐 诇注谞讬谉 注讬讘讜专 砖谞讛 讜讗讜诇讬 讛转讜住' 诇讗 讻转讘讜 讻谉 专拽 诇注谞讬谉 诪讛 砖注讬讘专 讞讝拽讬讛 讘讬讜诐 诇' 砖诇 讗讚专 讚讻讬讜谉 砖讛转讜专讛 诪讬注讟讛 讘驻讬' 讗讬谉 讗讞专 谞讬住谉 诇讻谉 诇讗 诪讜注讬诇 讘讝讛 讟注讜转 讘"讚 讗讘诇 讗诐 讟注讜 讛讘"讚 讘讞讬砖讜讘 转拽讜驻讛 讜讻讚讜诪讛 讗驻砖专 砖讙诐 诇讛转讜住' 讘讚讬注讘讚 诪注讜讘专 讗讻谉 诪诪讛 砖讻转讘转讬 诇注讬诇 讘住转讬专转 专讗讬讬转 讛讟"讗 诪砖诪注 讚诇注谞讬谉 注讬讘讜专 砖谞讛 诇讗 砖讬讬讱 讗转诐 讗驻讬诇讜 砖讜讙讙讬诐: [诪讘谉 讛诪讞讘专 诪爪讗转讬 专讗讬讛 诇砖讬讟转 讛专诪讘"谉 讜讛专"谉 诪讛住驻专讗 讜讝"诇 诇讗 讛讬转讛 讛砖谞讛 爪专讬讻讛 诇注讘专 讜注讘专讜讛 讗谞讜住讬诐 讗讜 砖讜讙讙讬诐 讗讜 诪讜讟注讬诐 诪谞讬谉 砖讛讬讗 诪注讜讘专转 砖谞讗诪专 讗砖专 转拽专讗讜 讗转诐 诪讜注讚讬 讜讻讜' 讜讗讞"讻 讛讘讬讗 讛讛诇讻讛 诇注谞讬谉 拽讬讚讜砖 讛讞讚砖 讙"讻 讜讝讛 诪拽讜专 讛专诪讘"谉 讚讙诐 诇注谞讬谉 注讬讘讜专 讛砖谞讛 讗诪专讬谞谉 讻谉]:  讚"讛 讻讬 讞讝讬转. 讜拽砖讬讗 诇驻讬' 讛拽讜谞讟专住: 诇注谞"讚 讬"诇 讘讬砖讜讘 讚注转 专砖"讬 砖讛专讬 讘讬谉 诪讜诇讚 诇诪讜诇讚 讛讜讗 讻"讟 讬诪讬诐 讜讞爪讬 讜讗"讻 讛讞爪讬 讛讜讗 讬"讚 讬讜诐 讬"讞 砖注讜转 讜诪注讟 讬讜转专 讜注讚 讗讜转讜 讝诪谉 诪讜转专 诇拽讚砖 讛诇讘谞讛 讜诇讗 讬讜转专 讻诪讘讜讗专 讘讟讜砖"注 讗"讞 (住讬' 转讻"讜) 讜诇驻"讝 诪讛 讚讗诪专讬谞谉 注讚 讟"讝 讛讜讗 诇讗讜 讚讜拽讗 讚诪拽爪转 讟"讜 讙"讻 讛讜讗 诪谉 讛讬砖谉 讗诇讗 讻讬讜谉 讚诇讗 讛讜讬 讬讜诐 砖诇诐 诇讗 拽讞砖讬讘 讜诇讻谉 讛讻讗 讚讘注讬谞谉 砖讬讛讬讛 讛讗讘讬讘 讚讛讬讬谞讜 转拽讜驻转 谞讬住谉 讘讞讚砖 讘注讜讚 砖讛诇讘谞讛 讘讞讬讚讜砖讛 讻转讘 专砖"讬 砖驻讬专 砖讬讛讬讛 转讜讱 讬"讚 讬讜诐 砖讘讝讛 讜讚讗讬 讘讞讬讚讜砖讛 讗讘诇 诪讬讜诐 讬"讚 讜讗讬诇讱 讬砖谞讛 讛讬讗 讛讬讬谞讜 讘住讜祝 讬讜诐 讟"讜 讻讘专 讛转讞讬诇讛 讛讬砖谞讛 讜讗诐 讞诇 讛转拽讜驻讛 讘砖砖 砖注讜转 讗讞专讜谞讜转 砖诇 讟"讜 爪专讬讱 诇注讘专. 讗讜 讗驻砖专 砖专爪讛 讛讻转讜讘 砖讬讛讬讛 : 讛讗讘讬讘 讘讬讜诐 砖讻诇 讛讬讜诐 讛讜讗 诪谉 讛讞讚砖:



讚"讛 注讘专讛. 注诇 讗讞讚 讗讬谉 诪注讘专讬谉: 讛驻"讬 专爪讛 诇转专抓 拽讜砖讬讗 讝讜 讚讝讛 讚讜拽讗 讘讝诪谉 讛讘讬转 砖讛讬讜 住讬诪谞讬谉 讚讗讘讬讘 讜驻讬专讜转 讛讗讬诇谉 诪砖讗"讻 注转讛 讚诇讬讻讗 讗诇讗 住讬诪谉 讚转拽讜驻讛 注"砖. 讜诇讗 讬讚注转讬 诪讗讬谉 驻砖讬讟讗 讚住讬诪谉 讚讗讘讬讘 诇讗 讛讜讬 专拽 讘讝诪谉 讛讘讬转 讚讗注驻"讬 砖注诇 驻讬 驻讬专讜砖 讛讬砖 诪驻专砖讬诐 砖讛讘讬讗 专砖"讬 砖诐 砖讛讜讗 诪驻谞讬 讛注讜诪专 诇讗 砖讬讬讱 专拽 讘讝诪谉 讛讘讬转 诪"诪 诇驻讬 驻讬' 专砖"讬 诪讚讻转讬讘 讘讞讜讚砖 讛讗讘讬讘 讬讛讬讛 谞讬住讱 讻砖讘砖诇讛 讛转讘讜讗讛 讜讻谉 谞专讗讛 讚注转 讛转讜住' 砖诐 讚"讛 讗讜 讚讬诇诪讗 诇讗 转诇讬 讝讛 讘讝诪谉 讛讘讬转 讗"讻 讙诐 讘讝诪谉 讛讝讛 砖讬讬讱 住讬诪谉 讗讘讬讘 讜诇讻谉 砖驻讬专 讛拽砖讜 讛转讜住' 诇诪讛 诇讗 讘注讬谞谉 讘' 住讬诪谞讬诐:





诪专讗讬转 讛注讬谉

专讘讗 讛讬讛 专讙讬诇 讚讬转讬讘 讘转注谞讬转讗 转专讬 讬讜诪讬 讜讻讜'. 讻转讘转讬 讘注谞讬讜转讬 讘驻转讞 注讬谞讬诐 讚住讜讙讬讗 讝讜 谞注诇诪讛 诪讻诪讛 讙讚讜诇讬诐 注"砖 讜谞讛讬专谞讗 讚讘讗 诇讬讚讬 住驻专 砖谞讚驻住 诪讛讙讗讜谉 诪讛专"专 讬讛讜谞转谉 讝"诇 讘讬讗讜专 诇讛诇讻讜转 讬讜诐 讟讜讘 讜专讗讬转讬 诪"砖 讘讚祝 诇"讘 砖讙诐 诪讛专讘 讝"诇 讗砖转诪讬讟转讬讛 讜讛讬讛 讛注诇诪"讛 住讜讙讬讗 讝讜 讜讚讘专讬 讛专诪讘"诐 讝"诇 讛' 拽讚讜砖 讛讞讚砖:





驻转讞 注讬谞讬诐

诇讜讬 讗拽诇注 诇讘讘诇 讘讞讚住专 讘转砖专讬 讜讻讜' 讗注"讙 讚转谞谉 驻"拽 讚转注谞讬讜转 讟"讜 注讚 砖讬讙讬注 讗讞专讜谉 砖讘讬砖专讗诇 诇谞讛专 驻专转. 讜诪讚讘专讬 讛转讜住' 讚"讛 诇讜讬 讗拽诇注 诪砖诪注 讚讛讬讛 注讜诪讚 讘诪拽讜诐 砖诪拽讚砖讬谉 讘"讚 讜诇拽诪谉 讚祝 讻"讛 讗"诇 专讘讬 讝讬诇 诇注讬谉 讟讘 讜拽讚砖讬讛 讜讻转讘讜 讛转讜住' 讚讗诪专讜 讘驻住讬拽转讗 讚诪拽讚砖讬谉 讘注讬谉 讟讘 诇驻讬 砖谞讗诪专 讻讬 诪爪讬讜谉 转爪讗 转讜专讛. 诇讗 讬拽砖讛 讗讬讱 诇讜讬 讗转讗 讘讞' 讬诪讬诐 诇讘讘诇 讚讚诇 专"讛 讜砖讘转 驻砖讜 讞' 讬讜诪讬 讗讜 讝' 讬讜诪讬. 讚讗驻砖专 讚诇讜讬 讛诇讱 讘讬讜诐 讜讘诇讬诇讛 讜讗讝 诪爪讬 诇诪讬讝诇 讘讝' 讬诪讬诐 讻讚诪讜讻讞 驻专拽 讗诇讜 诪爪讬讗讜转 (讘讘讗 诪爪讬注讗 讚祝 讻"讞) 讜讘讗住讬驻转 讝拽谞讬诐 砖诐 讜注诪"砖 讛专讘 砖注专 讗驻专讬诐 讘转砖讜' 讗"讞 住讬' 诇"讝 讜讚讜拽 讛讟讘 讘诪"砖 讘讚讘专讬 讛转讜住驻讜转 讚讞讙讬讙讛 讜爪"讬. 讜讙诐 讗驻砖专 讚诇讜讬 讗拽诇注 诇讘讘诇 讗讞专 驻讟讬专转 专' 讗驻住 讜讘讜 讘驻专拽 住谞讛讚专讬谉 讘讟讘专讬讗 讜注诇 讛专讜讘 讚砖诐 讛讬讜 诪拽讚砖讬谉 讜诪讟讘专讬讗 诇讘讘诇 讛讚专讱 拽爪专 讬讜转专 讜诪讬讛讜 注讻"驻 爪"诇 讚讛诇讱 拽爪转 讙诐 讘诇讬诇讛 讻诪讚讜讘专 讜讚讜拽:
讜讛谞讛 讛转讜住' 讻转讘讜 讘讚讬讘讜专 讛谞讝' 讜讗"转 讜讛讬讗讱 讬谞讬讞诐 诇讗讻讜诇 讜讻讜' 讜讬"诇 讜讻讜' 讗转诐 讗驻讬诇讜 诪讝讬讚讬诐 讜讻讜' 注"砖. 讜讛谞讛 砖诪注转讬 诪拽砖讬诐 讚讛讗 讚讗诪专讬谞谉 讗砖专 转拽专讗讜 讗转诐 讗驻讬诇讜 诪讝讬讚讬谉 讜讻讜' 讛讬讬谞讜 诇讘"讚 讛诪拽讚砖讬谉 讗转 讛讞讚砖 讜讻讛讛讬讗 讚专"讙 注诐 专' 讬讛讜砖注 讚驻"讘 讜诪讗讬 拽讗诪专讬 讛转讜住' 注讻"讚. 讜讗驻砖专 讚讻讜谞转 讛转讜住' 注诇 住谞讛讚专讬 讙讚讜诇讛 砖转拽谞讜 讚讘谞讬 讞"诇 诇讗 讬注砖讜 讻驻讜专 讗诇讗 讬讜诐 讗讞讚 讜注诇讬讬讛讜 拽讗诪专讬 讛转讜住' 讚讗诪专讬谞谉 讗转诐 讗驻讬' 诪讝讬讚讬谉 讜讻讜' 讚讗诐 诇讗注拽讜专讬 讝诪谞讗 诇讻诇 讬砖专讗诇 讘诪讝讬讚 讻转讬讘 讗转诐 讻"砖 诇诪讗讬 讚拽讘注讜 诇讘谞讬 讙讜诇讛 讻驻讜专 讬讜诐 讗讞讚 诪驻谞讬 讛住讻谞讛. 讜诪讬讛讜 讻砖讬讚注讜 讜讚讗讬 注"驻 注讚讜转 讝诪谉 讛讗诪讬转讬 砖拽讚砖讜 讘"讚 讘讗"讬 讘讻讛"讙 诇讗 转拽讜谉 讜讻诇 讝讛 讚讜讞拽 讻诪讘讜讗专. 讜讗讞专讬 讻转讘讬 砖谞讬诐 专讘讜转 专讗讬转讬 诇讛专砖讘"讗 讘讞讬讚讜砖讬讜 讘住讜讙讬讬谉 砖讻转讘 讜讝"诇 讜讗讜诇讬 谞讗诪专 讚讻讬讜谉 砖讻讘专 拽讘注讜 讘谞讬 讘讘诇 讬讜诐 诇' 讜注诇讬讜 住诪讻讜 讜讛转注谞讜 讬讜诐 注砖讬专讬 砖诇讛诐 讗讬谉 诇讞讝讜专 讜诇讛转注谞讜转 讘讬讜诐 讗讞专 讻讬讜谉 砖讗讬谉 讻讗谉 注讚 讜讻讜' 讜讬砖 诇讛诐 诇住诪讜讱 注诪"砖 讛转讜专讛 讗转诐 讜讗驻讬' 诪讜讟注讬诐 讜讻讜' 讜诪讬讛讜 讗诇讜 讛注讬讚 诇讜讬 讜讻讜' 讗注驻"讬 砖讻讘专 拽讚砖讜 讘讬讜诐 诇' 讻讬讜谉 讚讘谞讬 讘讘诇 讘转专 讘"讚 砖讘讗"讬 讙专讬专讬 讟注讜转诐 讗讬谞讜 注讜诪讚 讜讻讜' 注讻"诇 讜专讗讛 讘注讬谞讬讱 讚注诇 讘谞讬 讘讘诇 拽讗诪专 讜拽专讬 讘讛讜 砖拽讚砖讜 讬讜诐 诇' 讜注诐 砖讛专讘 讗诪专讛 讘诇砖讜谉 讗讜诇讬 讛讚讘专 拽砖讛 诇讜诪专 讗砖专 转拽专讗讜 讗转诐 注诇 讘谞讬 讘讘诇 讚讗讬谞诐 讬讻讜诇讬诐 诇拽讚砖 讜讻"砖 讘讛讬讜转 住谞讛讚专讬谉 讘讗专抓 讛诪拽讚讬砖讬诐. 讜讬讜转专 谞讻讜谉 诇讜诪专 讚讻讬讜谉 讚诇诪注讘讚 转专讬 讬讜诪讬 讘讻驻讜专 讛讜讗 住讻谞讛 讜讻诪"砖 专讘 谞讞诪谉 讘住讜祝 诇讛讛讜讗 讙讘专讗 讚诐 转讛讗 讗讞专讬转讜 讜讻诪讜 砖驻讬专砖"讬 砖诐. 讗诐 诇讗 讬讛讗 注讚讜转 诪驻讜专砖 诇讗 注讬讬诇讬 诇住讻谞讛 讻诇 讛爪讘讜专 讜讗讬谉 讻讗谉 讻专转 诪讬讚讬 讚讛讜讛 讗讞讜诇讛 砖讬砖 讘讜 住讻谞讛 讜讚讜拽:


专讘讗 讛讜讛 专讙讬诇 讚讬转讬讘 讘转注谞讬转讗 转专讬 讬讜诪讬 讝诪谞讗 讞讚讗 讗砖转讻讞 讻讜讜转讬讛. 诪讻讗谉 讬爪讗 诇讜 诇讛专诪讘"诐 驻"讛 诪拽讚讜砖 讛讞讚砖 砖讻转讘 讚讛讬讜 诪拽讚砖讬谉 注驻"讬 讛专讗讬讛 讘讬诪讬 讞讻诪讬 讛诪砖谞讛 讜讘讬诪讬 讞讻诪讬 讛讙诪专讗 注讚 讗讘讬讬 讜专讘讗. 讜诪讘讜讗专 讘住讜讙讬讬谉 讚讝诪谞讗 讞讚讗 讗砖转讻讞 讻讜讜转讬讛 讚专讘讗 砖诇讗 注砖讜 讘讞"诇 讬讛"讱 讘讬讜诐 砖注砖讜 讘讗"讬 注驻"讬 讛专讗讬讛 讗诇诪讗 讘讝诪谉 专讘讗 讛讬讜 诪拽讚砖讬谉 讘讗"讬 注驻"讬 讛专讗讬讛 讻讚讘专讬 讛专诪讘"诐. 讜讛讬讛 讛注诇诪"讛 住讜讙讬讗 讝讜 诪讛讙诪讬"讬 讜诪讛专讬讟讘"讗 讜讛专"谉 讜诪讛专砖"诇 讜砖讗专 讗讞专讜谞讬 讝诪谞讬谞讜 讻诪"砖 讗谞讬 讘注谞讬讬 讘住' 讛拽讟谉 讘专讻讬 讬讜住祝 讗"讞 住讬诪谉 砖爪"讙 讜讘诪讞讝讬拽 讘专讻讛 砖诐 讜住讬' 转拽讻"讝 讘住"讚:
讜诪拽砖讜 讛讻讗 专讘谞讬 讗砖讻谞讝 讚专讘讗 诇诪讛 讛讬讛 诪住转驻拽 讘讬讛"讱 讜讗爪讟专讬讱 诇诪注讘讚 转专讬 讬讜诪讬 讛讗 讗诪专讬谞谉 驻"讙 讚转注谞讬讜转 讚讻诇 诪注诇讬 讬讜诪讗 讚讻驻讜专讬 讛讜讜 砖讚专讬 诇专讘讗 砖诇诐 诪专拽讬注讗. 讜讻讬 讗转讬 诇讬讛 砖诇诐 讛谞讛 谞讜讚注 讚诇诪讞专 讬讛"讱 讜诇讬讻讗 住驻拽讗. 讜讗驻砖专 诇讬砖讘 讚讬砖 诪拽讜诐 诇讜诪专 讚诪谞讛讙 专讘讗 讛讬讛 讚讘注专讘 讬讛"讱 讛讬讛 谞讜讛讙 讘驻专讬砖讜转 讜拽讚讜砖讛 讟驻讬 讜讗转讬 诇讬讛 砖诇诐 诪专拽讬注讗. 讜诇讻谉 讗讬 讗驻砖专 诇讚注转 讘讗诪讬转讜转 讗讬 诇诪讞专 讬讛"讱 讜讚讬诇诪讗 诇诪讞专 讬讛讗 注专讘 讻驻讜专 讜诪砖讜诐 讚注讘讬讚 讗讜转讜 驻专讬砖讜转 讜转讜住驻转 拽讚讜砖讛 讗转讬 诇讬讛 砖诇诐 讘砖讙诐 讛讛讜讗 讬讜诪讗 诪注砖专转 讬诪讬 转砖讜讘讛 讗祝 讚诇诪讞专 注专讘 讬讛"讱 讜诇讗 讻讬驻讜专:
讗"谞 讗驻砖专 讚讗讬 诇讗 讗转讬 诇讬讛 砖诇诐 讘诪注诇讬 讬讜诪讗 讚讻驻讜专讬 诇讗 讛讜讛 诪爪讬 住诪讬讱 砖诇讗 诇讛转注谞讜转 诇诪讞专 讚讚讬诇诪讗 讗讬讝讛 讚讘专 拽诇 注砖讛 讜诇讗讜 讗讚注转讬讛 讜诪砖讜"讛 谞诪谞注 诪诪谞讜 注"讚 砖讗诪专讜 讘讬专讜砖诇诪讬 驻"讟 讚转专讜诪讜转 讚讗诇讬讛讜 讛谞讘讬讗 诇讗 讗转讞讝讬 诇专讬讘"诇 注诇 讚诇讗 注讘讚 诪砖谞转 讞住讬讚讬诐 讜讘注讘讜专 讞砖砖讗 讝讜 爪专讬讱 诇讛转注谞讜转 诇诪讞专.讜讗讬 讗转讬 诇诪讞专 讘讬讛"讱 讚讬讚讛讜 讛讜讘专专 讚诇诪讞专转讜 讬讛"讱 讛讗诪讬转讬 讜爪专讬讱 诇讛转注谞讜转 讙"讻. 讜诇讻谉 讙诐 讻讬 讗转讬 讘诪注诇讬 讬讜诪讗 讚讻驻讜专讬 讚讬讚讬讛 讛讜讬 注讘讬讚 转专讬 讬讜诪讬 讜诇讗 住诪讬讱 诪砖讜诐 讚讻讬 诇讗 讗转讬 讘诪注诇讬 讬讜诪讗 讚讻驻讜专讬 讚讬讚讬讛 讛讜讛 爪专讬讱 诇诪注讘讚 转专讬 讬讜诪讬 讻诪讚讜讘专. 讜讻讚讬 砖诇讗 诇讞诇拽 诪砖谞讛 诇砖谞讛 讚诇讗 诇讛讜讬 讻讬 讞讜讻讗 讚砖转讗 注讘讬讚 讜砖转讗 诇讗 注讘讬讚 讗诪讟讜 诇讛讻讬 转讚讬专 注讘讬讚 转专讬 讬讜诪讬.
讗"谞 讗驻砖专 诇讜诪专 讝讛 注爪诪讜 讘住讙谞讜谉 拽爪专 讚讟注诪讗 讚专讘讗 讚注讘讬讚 转专讬 讬讜诪讬 讛讬讬谞讜 讚讛讜讛 讞讬讬砖 砖诪讗 讬讙专讜' 讛讞讟讗 讜转诪谞"注 讛讬转讛 讻讬 讗讬谉 讚讜专砖 讛砖诇讜诐 诇讜 讜诪讬专讗讛 讝讜 注讘讬讚 转专讬 讬讜诪讬:
讗"谞 讗驻砖专 讚讻讬讜谉 讚拽讬"诇 讚讻诇 讛讬讻讗 讚诪讟讜 砖诇讜讞讬 谞讬住谉 讜诇讗 诪讟讜 砖诇讜讞讬 转砖专讬 诪讞讬讬讘讬 诇诪注讘讚 转讚讬专 转专讬 讬讜诪讬 讛"讛 专讘讗 讗祝 讚讬讚注 讘转砖专讬 讻讬讜谉 讚诇讗 讬讚注 讘谞讬住谉 爪专讬讱 诇讛砖讜讜转 诪讚讜转讬讜 讜诇诪注讘讚 转专讬 讬讜诪讬 讘转砖专讬 谞诪讬. 讜讚专讱 讞讬讚讜讚 讗驻砖专 诇讜诪专 讚讛专讜讗讛 讬专讗讛 住讚专 住讜讙讬讬谉 讚讘专讬砖讗 拽讗诪专 诇讜讬 讗拽诇注 诇讘讘诇 讘讞讚住专 讘转砖专讬 讗诪专 讘住讬诐 转讘砖讬诇讗 讚讘讘诇讗讬 讘讬讜诪讗 专讘讛 讜讻讜' 讜讛讚专 拽讗诪专 诪讻专讬讝 专' 讬讜讞谞谉 讻诇 讛讬讻讗 讚诪讟讜 砖诇讜讞讬 谞讬住谉 讜诇讗 诪讟讜 砖诇讜讞讬 转砖专讬 讜讻讜' 讜讛讚专 拽讗诪专 专讘讗 讛讜讛 专讙讬诇 讚注讘讬讚 转注谞讬转讗 转专讬 讬讜诪讬 讜讻讜' 专讘 谞讞诪谉 讜讻讜' 诇诪讞专 讬讜诪讗 专讘讗 讜讻讜'. 讜讬砖 诇讛注讬专 讚讗诪讗讬 讛驻住讬拽 讘讛讗 讚诪讻专讬讝 专"讬 讻诇 讛讬讻讗 讚诪讟讜 砖诇讜讞讬 谞讬住谉 讜讻讜' 讛讜"诇 诇住讚专 注讜讘讚讗 诇讜讬 讜住诪讬讱 诇讬讛 讚专讘讗 讜讚专讘 谞讞诪谉 砖讛诐 诪注谞讬谉 讗讞讚 讜讗诪讗讬 诪注讬讬诇 讘讬谞讬讬讛讜 讛讗 讚诪讟讜 砖诇讜讞讬 谞讬住谉 讜讻讜' 讗诇讗 讚讛砖"住 讘住讚专 讛讚讘专讬诐 诇讘讚 诇讛讜专讜转 谞转谉 讻诪讛 注谞讬谞讬诐 讘讗讬谉 讗讜诪专 讜讗讬谉 讚讘专讬诐 讻诪"砖 讛专砖讘"讗 讘转砖讜讘讛. 讜讛讻讗 讛驻住讬拽 讘讬谉 讛讚讘拽讬诐 讛讗 讚诪讟讜 砖诇讜讞讬 谞讬住谉 拽讜讚诐 讚专讘讗 注讘讬讚 转专讬 讬讜诪讬 诇诇诪讚 讬爪讗 讚诇讗 转拽砖讬 讚专讘讗 讬讚注 诪转讜讱 砖诇诪讗 讚砖讚讜专 诇讬讛 诪专拽讬注讗 讗讬诪转 讬讛"讱 讜讗诪讗讬 注讘讬讚 转专讬 讬讜诪讬 诇讛讻讬 讛拽讚讬诐 讘讛讗 讚诪讟讜 砖诇讜讛讬 谞讬住谉 讜诇讗 诪讟讜 讘转砖专讬 讚讘注讜 诇诪注讘讚 转讚讬专 转专讬 讬讜诪讬 讜讘讛讗 转谞讜讞 讚注转谞讜 注诇 专讘讗 讻讚砖谞讬讬谉:





砖注专讬 转讜专转 讘讘诇

(讻讗 讗 转讜住驻讜转) 讚"讛 诇讜讬 讜讻讜' 讜讗讬讱 讬谞讬讞讜 诇讗讻讜诇 讜讻讜' 讜讬"诇 讛转谞谉 讜讻讜' 讜讗驻讬' 诪讜讟注讬谉 讜讻讜'.鈥斪愖欁犠� 诪讜讘谉, 砖讚讬谉 讝讛 "讚讗驻讬' 诪讜讟注讬谉" 讗讬谞讜 讗诇讗 讘讘"讚 讛拽讜讘注讬谉 讗转 讛讞讜讚砖 讻诪讘讜讗专 讘住讜祝 讚讬讘讜专 讝讛, 讗讘诇 诇讗 讘砖讗专 讻诇 讗讚诐 (讚讜专讜转 讛专讗砖讜谞讬诐 讞"讘 注诪' 316). 讜讙诐 诪"砖 "讚诪驻谞讬 讛讙讝讬专讛 诇讗 注砖讜 讬讜讛"讻 讘注砖讬专讬" 转诪讜讛, 讚诪讛 注谞讬谉 讘讘诇 诇讝讛, 讛诇讗 砖诐 诇讗 讛讬讛 砖诪讚.

